
Hvala Allahu, Gospodaru svjetova. Neka je selam na 
vjerovjesnika Muhammeda, njegovu porodicu i ashabe, kao i 
na one koji se vladaju - i do Sudnjeg dana će se vladati — po 
njegovim savjetima i uputama. 

Našim dobrim prethodnicima, r.a., polazilo je za rukom da 
shvate domete šeri'ata, islamskog vjerozakona, i dokuče faktore 
svoje časti i plemenitosti, zato što je to vjerozakon kojim je 
Uzvišeni Allah obradovao sav ljudski rod. Ljudi su se svili oko 
njega i brane ga zato što se on u njihovim očima izjednačava 
sa životom urešenim najljepšim znamenjem. A ništa ne vrijedi 
život koji nije povezan s Allahovom koncepcijom življenja i 
Njegovim zadovoljstvom! 

Namjenjuje li Uzvišeni Allah Svojim robovima išta osim 
onog što im može koristiti, uzeti ih za ruku i izvesti ih na 
obalu spasa!? 

Po tome su se preci vladali. Dok su pravedno i s milošću 
nastanjivali zemlju, bili su snažniji od nevjernika. Njihovi bajraci 
su se vihorili, a njihova dobra djela su bila neizbrojiva dok su 
u sebi čuvali i zemljom pronosili najbolje nebesko poslanje. 

Bili su najbolja ljudska zajednica, a Allah ju je uzdigao pravim 
vjerovanjem, počastio je islamom koji je slijepome omogućio 
da vidi, a gluhome da čuje: I ne gubite hrabrost i ne žalostite 
se: \i ćete pobijediti ako budete pravi vjernici.! Snaga je u 
Allaha i Poslanika Njegova i u vjernika, ali licemjeri neće 
da znaju. 2 Dostojanstveno su živjeli, kako u izobilju tako i u 
nemaštini. 

Allahov Poslanik, s.a.v.s., bio je najznamenitiji stanovnik 
Mekke, a osjećao je slabosti i morao se boriti. Allahov 
Poslanik, s.a.v.s., bio je najugledniji stanovnik Mekke, a opet je 
bio progonjen i zlostavljan. 

Sve je tako bilo zato što je vjerovanje najviši stepen i 
zato što su idolopoklonstvo, nevjerovanje i licemjerje najniži 
stepen. Vjernik je čovjek koji se najviše izlaže iskušenjima ali 

- on je i najsnažniji. Vjernik je čovjek koji se najviše bori, ali 

- on i uživa najveću slobodu. 

Od Ebu Jahja Suhejba ibn Sinana, r.a., prenosi se kako je 
kazivao da je Allahov Poslanik, s.a.v.s., rekao: Divno je to kako 
biva s vjernikom,: sve vezano za njega - dobro je po njega, i tako je 
samo s vjernikom! Kad se vjerniku dogodi nešto dobro, on zahvali 

- i bude mu dobro, a kad ga zadesi nevolja, otrpi je - i opet mu bude 
dobro. 3 

x Alu Imran, 139. 

2 El-Munafikun, 8 

3 Muslim, Fi el-imair, Et-Tirmizi, Fi el-fiten ve e^uhd. 
6 



__ SMISAO KUŠNJE .<$> 

Sloboda vjernika ogleda se u tome što on ne robuje 
strastima, niti je popustljiv prema svojim prohtjevima. On je 
rob samo i jedino Allahu, dok su nevjernici robovi čija su srca 
okrenuta raznim božanstvima. 

Zato, nevolje koje zadese vjernika, sve dok je vjernik, ne 
lišavaju ga ugleda i dostojanstva. Nevolje i iskušenja, nisu ništa 
drugo nego testovi na kojima se provjerava stepen vjerovanja 
koji čovjek posjeduje. Iskušenja su vjerniku nužna potreba da 
podstiču nj egova stremljenja i osnažuju nj egovo vj erovan j e. U vezi 
s tim, Ibn Kajjim - Allah mu se smilovao - kaže: "Neprijateljev 
trijumf, zlostavljanje i nadmoć, koji na ovome svijetu povremeno 
zadese vjernika, nešto su neophodno i neizostavno. To je kao 
velika vrućina i žestoka studen, kao bolesti, brige i žalosti, samim 
tim što ih je predvidjela mudrost Najmudrijega." 

Allahova mudrost je, prilikom stvaranja ljudi, predvidjela 
da, iz ljubavi prema njima i radi njihovog štićenja, budu 
podvrgavani ispitivanju. Ljudi nisu daleko od znakova milosti 
koja zalutaloga upućuje, nemarnoga opominje i nevjerniku 
iznosi dokaz: Elif-lam-mim. Misleliljudi da ćebiti ostavljeni 
na miru ako kažu: "Mi vjerujemo!" i dau iskušenje neće biti 
dovedeni? A mi smo u iskušenje dovodili i one prije njih, da 
bi Allah sigurno ukazao na one koji govore istinu i na one 
koji lažu. 4 Uzvišeni Allah zna sve šta je bilo, šta jeste sada 
i šta nije bilo. Ibn Kajjim - Allah mu se smilovao — kaže: 
"Dakle, ispitivanje ne postoji zbog toga što Uzvišeni nešto 

' El-'Ankebut, 1-3. 

ne zna o Svome robu, već radi mudrosti iz toga, po tome što 
će sam sebe preispitati onaj ko se busa vjerovanjem, što će se 
razotkriti vlastitom pogledu, što će mu otkloniti umišljenost 
da je u dubokom vjerovanju, slično jednom čovjeku o kojem 
El-Gazali - Allah mu se smilovao - kazuje u djelu Ihja', koji je 
umislio da je dostigao visok stepen vjerovanja pa je nadmeno 
rekao: "Bože, iskušavaj me čime god želiš!" i Allah ga je na 
kušnju stavio nečim što je na prvi pogled bezazleno, a to je 
nemogućnost mokrenja. Nakon što je, ne mogavši izdržati, pao 
na ispitu koji je sam tražio, izišao je na ulicu i djeci zatečenoj u 
igri rekao: "Navalite, izudarajte svoga starog adžu!" 

Sto se tiče lažljivaca, Uzvišeni ih ispituje da bi se vjerovanju 
vratili opomenuti i s iskrenim pokajanjem. Ako se iskreno ne 
opomenu i ne pokaju se, Allah ih razotkriva pred drugima i 
redove muslimana čisti od njih. 

Jedan od plodova vjerovanja jeste i to što (nas uči da) 
pripremamo snagu koliku možemo, razmjernu zlu koje se 
na nas ustremljuje, a odbraniti se od svega lakše je nego od 
zablude u koju muslimani mogu zapasti. Jedan od pokazatelja 
slabog vjerovanja može biti to da ne obratimo pažnju onome 
što nam neprijatelj sprema pouzdaj ući se u lažna obećanja onih 
koji su nam neprijatelji bili jučer, koji su to i danas i koji će to 
biti ubuduće, onih koji se danas zaodijevaju kožom janjeta, a, 
ustvari, najkrvoločnije su zvijeri, najokorjeliji neprijatelji. 

Ukoliko ne uradimo ono što je u našoj moći, onda to 
znači da se nismo odazvali pozivu Uzvišenoga: I protiv 

njih pripremite koliko god možete snage. 5 U skladu s 
tim, neprijatelj lakše ili teže pronalazi put da krene na nas, 
srazmjerno manjkavosti našeg vjerovanja, a neprijatelj ne može 
biti jak toliko da mu na silu ne može odgovoriti Onaj u Čijoj 
ruci je moć da preokreće sve postojeće. Ibn Kajjim - Allah 
mu se smilovao - o tome kaže: "Kad vjernicima vjerovanje 
oslabi, neprijatelju se otvara put prema njima srazmjerno 
manjkavostima vjerovanja. Put im vjernici sami otvaraju time 
što u pitanje dovode pokornost Uzvišenom Allahu." 

Vjerovatno se kod vjerovjesnika radilo o mudrosti kad su 
koristili prilike da se pozivaju na minule događaje, da se bave 
predviđanjem onoga što se očekuje da dođe u budućnosti. 

Iskušenje ljudima pomaže da sazrijevaju i jačaju, a onima 
koji se Allahu iskreno s dovom obraćaju ono pomaže da budu 
čvrsti i odlučni. Iskušenje vjernicima nikad ne predstavlja 
zlo; ono je dobro pred koje Allah izvodi Svoje robove da bi 
Mu se vraćali, da se diče vjerovanjem koje posjeduju, tamam 
kad bi im kandžija prokidala kožu, okovi im stezali vratove, a 
lanci im sputavali ruke i noge. Vratovi neprijatelja su istegnuti 
od čekanja da padnu ti visoki bedemi. Koliko god da prođe 
vremena koje teče, kad pogledaju, neprijatelji se uvjeravaju da 
se bedemi jednako dižu u visine, a sve oko njih leži popadalo 
u prašinu, zato što Allah tako hoće. 

Pred vjernicima stoje najteže lekcije iskušenja. Jedno od 
najvećih iskušenja u povijesti islama jeste tzv. hadis el-ifk, 
slučaj s potvorom. 6 Uprkos svemu, to je bilo dobro. Po Božijem 

5 El-Enfat, 60. 

* Ovdje se misli na potvoru Poslanikove supruge hazreti Aiše, r.a., događaj koji 
je u islamskoj literaturi poznat kao hadis el-ijk. S obzirom da je to, uistinu, bila 

određenju, to nije bilo nikakvo zlo. Uzvišeni kaže: Među 
vama je bilo onih koji su iznosili potvoru. Vi ne smatrajte to 
nekim zlom po vas; ne, to je dobro po vas. Svaki od njih bit će 
kažnjen prema grijehu koji je zaslužio, a onoga od njih koji 
je to najviše činio čeka patnjavelika. 7 

Sejjid Kutb - Allah mu se smilovao - kaže: "Ne mislite da 
je to zlo po vas, već je to dobro za vas." 

To je dobro utoliko što razotkriva one koji su islamu htjeli 
nanijeti smutnju putem potvore na štetu AJlahovog Poslanika, 
s.a.v.s., i članova njegove porodice. Ono muslimanskoj zajednici 
otkriva nužnost da se zabranjuje blaćenje i da se na one koji 
blate primjenjuje kazna koju je Allah propisao, zatim ukazuje na 
domete opasnosti koje okružuju zajednicu u kojoj se jezici puste 
da blate čestite vjernike i vjernice. Tu se ne završava sve na kazni, 
već se ide do najčasnijih domašaja i seže do najviših visina, da bi 
se sa zajednice skinula svaka sumnjičavost, svaka ljaga i sramota. 

Najbolje u svemu tome je to što je Allah Ummetu - u 
toj prilici — jasno izložio čvrstu koncepciju suočavanja s tako 
komplikovanim problemima. 8 

Hvala Allahu, Gospodaru svjetova. 

Kairo, 1984. 

Martvan Kuđuk (priređivač arapskog izdanja) 



velika kušnja, u prilogu ove Ibn Kajjimove poslanice uvršten je komentar poznatog 
mufessira Sejjida Kutba o tom događaju, preuzet iz njegovog tefsira Fi ^ilal el- 
Kur'an - U okrilju Kur'ana (prim. redaktora). 

7 En-Nur t 1 1 . Komentar ovog ajeta vidjeti u Fi zjlat el-Kur'an. U njemu ima krasnih 
opservacija o mudrosti vjerovjesnika. 
*Fiylal el-Kur'an, IV, str. 2500. 

10 



SMISAO KUŠNJE t| 



U ime Allaha Svemilosnog, Milostivog 

Hvala Allahu koji je Svojim odabranicima izložio dokaze 
Svoje uzvišenosti, srca im prosvijetlio sjajem obilježja Njegove 
savršenosti, na znanje im dao kakve blagodati i vrijednosti je 
razasuo njima koji su uvijek bili svjesni da je On Jedan Jedini, 
da je njihovo jedino utočište. 

Očitujem da je Muhammed Njegov rob i poslanik koji 
Ga istinski veliča, Njegov povjerenik u dostavljanju Objave, 
Njegovo najbolje stvorenje. Allah ga je poslao kao milost 
svjetovima, kao predvodnika bogobojaznih, kao brigu 
nevjernicima i kao jasan dokaz svim ljudima. 



ONI KOJI ZASLUŽUJU POTPUNU SREĆU 

Potpuna sreća je u istinskoj vjeri, njenom (u)poznavanju 
i postupanju po njoj. Pripadnici te vjere su oni koji su istinski 
sretni, kao što o tome govori i Uzvišeni Allah na brojnim 
mjestima u Kur'anu časnom. Kao primjer mogu poslužiti 

sljedeći ajeti: Uputi nas na Pravi Put, na Put onih kojima si 

milost Svoju darovao, a ne onih koji su protiv sebe srdžbu 
izazvali, niti onih koji su zalutali 9 ; Njima će Gospodar njihov 
na Pravi Put ukazati i oni će ono što žele ostvariti 10 ; Od Mene 
će vam Uputa dolaziti, i onaj ko bude slijedio Uputu Moju 
neće zalutati i neće nesretan biti," kao i drugi ajeti poput: i 
oni koji uputstvo Moje budu slijedili — ničega se neće bojati 
i ni za čim neće tugovati, 12 te: Čestiti će sigurno u Džennet, a 
griješnici će sigurno u Džehennem. 13 U Kur'anu časnom ima 
još mnogo ajeta koji sadrže slične poruke. 

Onima koji slijede Uputu i čine dobra djela, obećana je 
potpuna sreća na budućem svijetu, a prijetnja zalutalima i 
razvratnicima jeste patnja na budućem svijetu. U stavu o tome 
Allahovi poslanici su saglasni svi do jednoga. To sadrže i sve 
knjige ali, mi ćemo ovdje iznijeti samo jednu poentu. 

To je činjenica da čovjek čuje i vidi mnoge nevolje koje 
na ovom svijetu zadese mnoge vjernike, kao i to da mnogi 
nevjernici, razvratnici i zlikovci dođu do prestiža, novca i 
sličnoga, nakon čega čovjek pomisli da sreće na ovome svijetu 
ima samo za nevjernike i razvratnike, da je udio vjernika u 
sreći neznatan. Možda, čak, pomisli i da su moć i uspjeh na 
ovom svijetu rezervisani isključivo za nevjernike i licemjere, 
pa kad čuje riječi Uzvišenoga iz Kur'ana: Snaga je u Allaha i 

" El-Fatiba, 5-7. 
"' El-Bekara, 5. 

11 Ta ha, 123. 

12 El-Rekara, 38. 
"El-hfitar, 13-14. 

Poslanika Njegova i u vjernika, ali licemjeri neće da znaju; 14 
ili Njegove riječi: I vojska naša će zacijelo pobijediti; 15 ili 
riječi: Ja i poslanici moji sigurno ćemo pobijediti. Allah je, 
zaista, moćan i silan; 16 Njegove riječi: A lijep ishod će biti 
za one koji se budu Allaha bojali 17 i slične ajete, on, vjernik, 
potvrđuje istinitost Kur'ana, ali misli da se značenje iskazano 
u navedenim ajetima odnosi na drugi svijet (ahiret). Možda 
će neko čak reći: "Što se tiče ovog svijeta, jasno nam je da na 
njemu prevlast imaju nevjernici i licemjeri. Sve dokazuje da su 
uspjeh i pobjeda na njihovoj strani." 

Pošto Kur'an ne govori drukčije o tim osjećanjima, ako 
vjernika koji je za sebe siguran da je bogobojazan pobijedi 
neprijatelj iz reda nevjernika, licemjera, razvratnika i zlikovaca, 
s takvom sumnjom će pomisliti da je onaj ko je na strani 
neistine iznad onoga ko je na strani Istine i reći će: "Ja sam na 
strani Istine, dakle, ja sam poražen. Onaj ko je na strani Istine, 
na ovom svijetu je poražen i potčinjen. Vlast je na ovome 
svijetu u službi neistine." 

Kad mu se spomene lijep ishod koji je Uzvišeni Allah 
obećao bogobojaznima i vjernicima, on odgovara: "To važi 
samo za budući svijet." Ako ga neko upita zašto to Allah čini 
svojim odabranicima i miljenicima, onima koji su na strani 
Istine, ako je od onih koji Allahova djela ne razumijeva 

14 El-Munafikun, 8. 

"Es-Saffat, 173. 

"' El-MudiaAela, 21 . 

17 El-A 'raf, 1 28.; El-Kasas, 28. 

s mudrošću i razložnošću, odgovorit će: Allah u Svojoj 
suverenosti čini šta želi i dosuđuje ono šta hoće." (On neće 
biti pitan za ono što radi, a oni će biti pitani). 18 Međutim, 
ako je od onih koji Allahova djela objašnjava s razložnošću, 
odgovorit će: "On to vjernicima čini ukazujući im mogućnost 
da strpljivošću zasluže nagradu na budućem svijetu i visok 
stepen s kojim će im pripasti, neizmjerna nagrada." 

Svaki pojedinac o spomenutoj problematici ima svoja 
razmatranja i odgovore, shodno svojim mogućnostima i znanju 
o Uzvišenom Allahu i Njegovim imenima, svojstvima i mudrosti, 
ili neznanju o tome budući da srca vriju onim šta je u njima, poput 
kotlova nakon što se u njih izruči sve što treba da provrije. 

Slušali smo i gledali mnoge koji se na Gospodara žale i 
pritužuju, kao da im je On neprijatelj, džehm 19 je s pratnjom 
došao među stradalnike u Džezmi i uzviknuo: "Pogledajte, 
zar je mogao nešto tako uraditi Najmilostiviji?" - poričući 
Allahovu milost, a time i mudrost! Za džehma i njegove 
sljedbenike, Allah nije ni milostiv ni mudar!? 

'* Ei-Enbija ',23. 

" El-d^ehmijje su sljedbenici džehma ibn Safvana. To je poseban ogranak deter- 
minista (Džebn]/e), čija novotarija se pojavila u Tirmizu. džehma je smaknuo Ša- 
lim ibn Ahvez el-Mazini 138. hidžretske godine, pri kraju razdoblja omejevićke 
države. S mu'tezilijama se podudarao u negiranju vječnosti Allahovih svojstava, 
čemu je dodavao i svoje devijacije. Jedna od njegovih tvrdnji je da se Uzvišeni 
Stvoritelj ne može opisivati po svojstvima imanentnim i Njegovim stvorenjima jer, 
to predstavlja sličnost, usljed čega je negirao da se za Allaha može reći da je živ i 
Sveznajući. Prihvatio je da je Allah moćan, djelatan i Onaj koji stvara jer, Njegova 
se stvorenja ne mogu opisivati po moći, djelatnosti i stvaranju. Njegov je i stav o 
akcidentalnoj moći, po kojem čovjek ništa ne može, niti ga je moguće opisati po 
tome što nešto može, već je primoran da čini to što čini. Čovjek nema ni moći, ni 
volje, ni izbora. 

Neki učen čovjek 20 je rekao: "Stvorenju niko ne može 
nanijeti štetu veću nego njegov Stvoritelj." Neki od njih su 
recitovali: 

Ako to radi Svojim miljenicima, 

šta očekivati da uradi griješnicima. 

Kad ih zadesi neka nevolja, mnoge ćeš vidjeti kako kažu: 
"Gospodaru, šta je bio moj grijeh pa Si mi ovo učinio?" 
Mnogi su mi se jadali: "Kad Mu se pokajem, spominjem Ga 
i činim dobra djela, opskrba.rni se smanjuje, život mi postaje 
teži, a kad se vratim griješenju i duši dam oduška, stiže mi 
opskrba, olakšanje i slično." Ja sam na to odgovarao: "To 
je Njegovo provjeravanje, da vidi jesi li iskren i strpljiv, jesi 
li nepokolebljiv na Njegovome Putu i uporan da Mu budeš 
blizu. Dakle, možeš biti strpljiv u nevoljama i dočekati lijep 
ishod, ili neiskren i zaslužiti kaznu." 



UZROCI NEOSNOVANIH SUMNJI 

Ovakve izjave i neosnovane sumnje koje odvraćaju od 
Pravog Puta, zasnivaju se na dvjema pretpostavkama. 

Prva je lijep sud čovjeka o sebi i svome vjerovanju, 
uz uvjerenost da izvršava sve što je dužan a kloni se svega 
zabranjenoga i ubjeđenje da je njegov protivnik (neprijatelj) 

2 " Vjerovatno se ovdje radi o Ibn "Arebiju Muhammedu ibn "Aliju ibn Hatimu et- 
Ta'iju, zagovorniku teorije o jedinstvu bitka {vabttet el-vud^uct). 

drukčiji jer on ne čini ono što mu se naređuje i poseže za 
zabranjenim. Zato čovjek misli da je on preči Allahu, 
Njegovom Poslaniku i vjeri od svog protivnika. 

Druga pretpostavka je mišljenje (nekih) da Uzvišeni AUah 
ne podržava i ne pomaže sljedbenika prave vjere i da takvima ne 
daje na ovome svijetu nagradu. Iz takvog stava proističe da će 
vjernici u životu na ovome svijetu biti zlostavljani, (po)tlačeni 
i ugnjetavani, uprkos tome što i postupcima i srcem izvršavaju 
ono što im se naređuje, a ostavljaju ono što je zabranjeno. 
To znači da će vjernici, iako izvršavaju sve islamske obrede i 
u potpunosti udovoljavaju zahtjevima vjerovanja, uvijek biti 
podvrgnuti nemilosti zlikovaca, razvratnika i siledžija. 

Doista, nema Boga osim Allaha! Ovakvo shvatanje 
je upropastilo neukog privrženika vjeri, muslimana bez 
pronicljivosti, koji, možda, (po)nešto i zna, ali nije obdaren 
istinskim poznavanjem vjere. 



ČOVJEK IZMEĐU OVOGA I BUDUĆEG SVIJETA 

Poznato je da čovjek, iako vjeruje u budući svijet, na ovome 
svijetu ide u potragu za onim što mu je neophodno uzimajući 
ono što je korisno i odmičući od sebe ono što je štetno, 
unaprijed uvjeren da je to poželjno, obavezno ili dozvoljeno. 
Ako čovjek bude smatrao kako istinska vjera (islam), iz koje 

proističe slijeđenje upute, vjerovanje u AJlahovu jednoću i 
slijeđenje Poslanikovih riječi i prakse stavljaju to u drugi plan 
te da će na taj način, tj. slijedeći islam doći u sukob sa mnogim 
ljudima i biti izložen onome što neće moći podnijeti, iz takvog 
shvatanja neizbježno proističe slabljenje čovjekove volje da 
upotpunjuje privrženost vjeri, okrenutost Allahu i Njegovom 
Poslaniku, a njegovo srce se udaljava ne samo od prakse 
čestitih prethodnika, koji su bili mnogo bliski Allahu, već i od 
prakse (običnih) vjernika. Tako dolazi u iskušenje da krene za 
zlikovcima i licemjerima. Ukoliko mu se kolebanje ne pojavi u 
području temelja vjere, sasvim je moguće da se to desi u drugim 
područjima, kao što je npr. slijeđenje vjerskih propisa i općenito 
u njegovom poslovanju. Vjerovjesnik, s.a.v.s., je rekao: 

Pogurite s činjenjem dobrih djela prije nego se pojave veliki fitneluci 
(neredi, iskušenja) koji će biti tamni poput najcrnje noći! U tim 
vremenima čovjek će osvanuti kao vjernik a omrknuti kao nevjernik, a 
mo%e i omrknuti kao nevjernik a osvanuti kao vjernik! Tada će čovjek 
(pro)davati svoju vjeru %a neki mali dunjalučki interesF 

Dakle, ukoliko čovjek bude smatrao da postizanjepotpunog 
stepena u vjeri nije moguće osim ako se zanemari ovaj svijet 
i napuste njegove čari, jer je u zalaganju za vjeru žrtvovanje 
dunjalučkih interesa, tada on neće ni htjeti da se žrtvuje na putu 
vjere jer na taj način ugrožava svoj život i polfebe. 

Subhanallah! Koliko li je ovakvo shvatanje odvratilo ljudi 
od suštine vjere! 



2 ' Muslim, R el-iman, Fi el-fiten ve c£%Hhd. 

DVA VELIKA NERAZUMIJEVANJA 

Takvo shvatanje proističe iz dva velika nerazumijevanja: 
nerazumijevanja smisla vjere i nerazumijevanja smisla sreće 
koji su ljudima krajnji cilj zbog udobnosti, ljepote i uživanja 
u njima. Iz ta dva nerazumijevanja rađa se odustajanje od 
traganja za smislom vjere i smislom sreće. 

Poznato je da se ljudskom zrelošću smatra to kad čovjek 
zna šta je istinska sreća koju on traži, šta treba raditi da je 
dostigne, uz uvjet da ima odlučnu volju i iskrenu želju da 
je postigne. U protivnom, znanje o tome šta želi i način 
dostizanja neće dati rezultat bez odgovarajućeg djelovanja, a 
odlučna volja neće uroditi plodom ako je ne prati strpljenje. 

Ljudska sreća, pravi užitak i zadovoljstvo temelje se na 
pet pretpostavki: razumijevanju šta je željena sreća, čežnji za 
srećom, prepoznavanju načina na koji se sreća može dostići, 
radu na ostvarenju sreće i strpljivosti u svemu tome. Uzvišeni 
Allah kaže: Tako Mi vremena, čovjek, doista, gubi, samo 
ne oni koji vjeruju i dobra djela čine, i koji jedni drugima 
Istinu preporučuju i oni koji jedni drugima preporučuju 
strpljenje. 22 

Ovdje se želi reći da dvije pretpostavke na kojima počiva 
samoobmana imaju ishodište u nerazumijevanju Allahove Biti 
i Njegove vjere, Njegovog obećanja i prijetnje. 



22 El-'Asr, 1-3. 

Ako čovjek smatra da je privržen vjeri, uvjeren da i 
srcem i postupcima radi ono što mu je naređeno, da se srcem 
i postupcima kloni onoga što je zabranjeno, a to čini ne 
razumijevajući vjeru i dužnosti prema Allahu, niti šta se od 
njega želi, on onda ne zna šta su Allahova prava kod njega, ne 
zna šta od vjere, kvalitativno ni opisno, ima pri sebi. 

Ako smatra da Uzvišeni Allah neće pomoći onoga ko je na 
strani Istine na ovome svijetu, već da lijep ishod na ovome svijetu 
sljeduje nevjernike i licemjere na račun vjernika, odnosno da 
razvratnici i zulumćari pobjeđuju dobročinitelje i bogobojazne, 
to je zbog toga što ne razumije Allahovo obećanje i prijetnju. 



NERAZUMIJEVANJE SMISLA VJERE 

Sto se tiče prve pretpostavke, čovjek zaista često 
zapostavlja neke obaveze koje mu nisu poznate, koje ne zna 
zbog toga što mu je znanje ograničeno, a često ih zapostavi i 
znajući ih, da li zbog lijenosti ili potcjenjivanja, ili zbog sklonosti 
da ih sebi pogrešno tumači zbog pogrešnoga tradicionalnog 
odnosa prema njima, ili zbog toga što mu se čini da je zauzet 
nečim prečim od njih, ili zbog nečega sasvim drugoga. Iako 
su obaveze srca mnogo važnije od obaveza tijela, mnogi ljudi, 
ipak, misle da one nisu obaveze koje vjera nalaže, već da 
spadaju u poželjne i lijepe postupke. 

Zato se može vidjeti kako se takvi ljudi osjećaju postiđeni 
ako propuste neku strožu ili blažu tjelesnu obavezu, a tako se 
ne osjećaju kad ostave možda još strožiju obavezu srca. Oni 
se stide kad počine nešto banalno što je tijelu zabranjeno, a 
nesmetano čine neku zabranu srcu koja je daleko strožija. 

Uz to, neki Allahu služe ostavljajući ono što im je 
propisano kao dužnost i dme se udaljavaju od naređivanja 
dobra i zabranjivanja zla— iako bi to mogli ispunjavati — tvrdeći 
da su bliski Uzvišenom Allahu, da u svemu što ne prihvataju 
imaju saglasnost svoga Gospodara. Takvi su Uzvišenom 
Allahu najmrža i najodbojnija stvorenja - iako se njima čini 
da ispunjavaju zahtjeve vjerovanja, načela vjere i da spadaju 
među Allahove odabranike i miljenike. 

Nisu rijetki ni oni koji Allahu služe onim što je Allah zabranio 
vjerujući da je to čin pokornosti i približavanja. Takav njihov 
položaj gori je od položaja onih koji to smatraju griješenjem, 
slično ljubiteljima slušanja (nedoličnog) pjesništva koji, dok ga 
slušaju, misle da se približavaju Uzvišenom Allahu i smatraju da 
su miljenici Milostivoga, a, ustvari, oni su miljenici sotone. 

Mnogo je i onih koji misle da su na razne načine istinski 
ugnjetani, a, ustvari, nije tako, već se radi o tome da su donekle u 
pravu i da su donekle prema sebi nepošteni. Oni ne vide da i kod 
njihovih protivnika ima nešto što je ispravno i pravedno samo 
što pristrasno pristaju uz nešto što zasljepljuje i zaglušuje. 

Čovjek je po prirodi sklon samoljubivosti usljed koje kod 
sebe vidi sve samo lijepo, a kod protivnika sve samo ružno. 

Ne samo da on misli da je kod njega sve kako treba, već 
samoljubivost čini da mu sve kod njega izgleda lijepo i dobro, 
kao što Uzvišeni kaže: Kako mogu biti isti: onaj kome su 
njegova djela prikazana lijepim, a i on ih smatra lijepim . . . , 23 

dok mržnja prema protivniku čini da ono što je uredu kod 
njega vidi kao ružno, slično onome što je rečeno distihom: 

Sto ih je gledano golim okom odbijalo, 
gledano kroz obojena stakla ih je pridobijalo. 

Ovakvo nerazumijevanje je često prožeto pristrasnošću i 
nepravdom jer je čovjek prema sebi pristrasan i sebičan. 

Većina vjera su običaji koje su ljudi preuzimali od očeva 
i predaka oponašajući ih u shvatanju šta je pozitivno a šta 
negativno, šta je ljubav a šta mržnja, šta je prijateljstvo a šta 
neprijateljstvo. 

Uzvišeni AUah garantuje da će pobijediti Njegova vjera, 
Njegova stranka, Njegovi pomagači koji Njegovu vjeru 
podupiru i idejno i praktično, a nije zagarantovao pobjedu 
neistine iako onaj ko je na njenoj strani misli da je upravu. 
Čast i dostojanstvo su namijenjeni sljedbenicima vjerovanja 
s kojim je AUah slao Svoje poslanike, s kojim je objavljivao 
Svoje knjige, a ono je znanje, djelovanje i stanje. Uzvišeni kaže: 
... i vi ćete pobijediti ako budete pravi vjernici. 24 Čovjek ima 



23 Fatir, 8. 
24.4/« Imran, 139. 

snage onoliko koliko ima vjerovanja. Uzvišeni kaže: Asnagaje 
u Allaha i u Poslanika Njegova i u vjernika ... 25 

Čovjek ima snage onoliko koliko ima vjerovanja i 
razumijevanja njegovog smisla, jer je udio u snazi koji mu je 
izostao srazmjeran izostanku razumijevanja smisla vjerovanja, 
idejno i praktično, postupcima i srcem. 

Allahovo šdćenje čovjeka je, također, srazmjerno 
vjerovanju. Uzvišeni kaže: Allah doista štiti vjernike... 26 Ako 
šdćenje oslabi, to je zbog oslabljenosri vjerovanja. 

Dostatnosti nedostatnost su u skladu sa nivoom vjerovanja. 
Uzvišeni kaže: 0, Vjerovjesniče, Allah je dovoljan tebi i 
vjernicima kojite slijede, 27 što znači: Dovoljan ti je Allah i tvoji 
sljedbenici, odnosno: Dovoljni su oni tebi i ti njima. Poslanik im 
je, dakle, dostatan u mjeri u kojoj oni Poslanika slijede, koliko 
se na njega ugledaju, koliko su mu pokorni. Onoliko koliko im 
manjka vjerovanja, manjkat će im svega toga. 

Ehlisunnetski pravac naučava da se vjerovanje povećava i 
smanjuje. Allahovo štićenje Svoga roba srazmjerno je robovom 
vjerovanju. Uzvišeni kaže: Allah je zaštitnikvjernika, 28 kao i: 
Allah je zaštitnik onih koji vjeruju. 29 

I dostizanje stepena evlija srazmjerno je s čovjekovim 
vjerovanjem. O tome Allah, dž.š., kaže: ...Allah je nastrani 

25 El-Munafikun, 8. 
* El-Had^ 38. 
27 EUEnfal 64. 
2 " Alu Imran, 68. 
m E/-Bekara, 257. 

vjernika. 30 Ako se vjerovanje okrnji i oslabi, čovjekov udio u 
Allahovom stajanju na njegovoj strani i štićenju bit će u skladu 
s njegovim vjerovanjem. 

Tako je i s pomaganjem i potpunim podržavanjem. 
Vjernicima su ona potpuna, u skladu s Allahovim riječima: 
Mi ćemo doista pomoći poslanike naše i vjernike u životu na 
ovome svijetu, a i na Dan kad se dignu svjedoci; 31 i Njegovim 
riječima: ... pa smo Mi one koji su povjerovali, protiv 
neprijatelja njihova pomogli, i oni su pobijedili. 32 

Za koliko je čovjeku okrnjeno vjerovanje, za toliko su mu 
umanjene Allahova pomoć i podrška. Zato, ako čovjeka zadesi 
neka moralna ili materijalna nevolja ili protivnikov trijumf nad 
njim, to je nastalo njegovom greškom, zbog zanemarivanja 
neke obaveze, zbog činjenja nečega što je zabranjeno ili zbog 
slabljenja vjerovanja. 

Na taj način biva otklonjena dilema koju neki navode 
u vezi s riječima Uzvišenoga: A Allah neće dati priliku 
nevjernicima da unište vjernike. 33 

Neki kažu da ovaj ajet ukazuje na to da Allah nevjernicima 
neće dati priliku da unište vjernike na budućem svijetu, a drugi 
kažu da im neće dati priliku dok (vjernici) hodočaste. Istina je 
da ove riječi znače što i niže navedeni ajeti, da je neprijatelju 
put zatvoren prema sljedbenicima neokrnjenog vjerovanja. 

El-Enfal, 19. 
31 Gafir, 31 . 
n Es-Saff,\A. 
^En-Nisa', 141. 

Međutim, ako vjerovanje oslabi, neprijatelju se put prema 
njima otvara srazmjerno oslabljenosti vjerovanja. Vjernici 
im put otvaraju time što su zanemarili pokornost Allahu. 
Dakle, vjernik je snažan, podržavan, pomognut, osiguran i 
branjen gdje god bio, tamam kad bi se protiv njega sakupili 
svi žitelji Zemlje ukoliko se vlada prema smislu vjerovanja i 
sve svoje dužnosti ispunjava i postupcima i srcem. Uzvišeni 
kaže vjernicima: I ne gubite hrabrost i ne žalostite se; vi ćete 
pobijediti ako budete pravi vjernici; 34 zatim na drugom 
mjestu: I ne budite kukavice i ne nudite primirje kad ste 
jači, jer Allah je s vama. On vas neće nagrada za djela vaša 
lišiti. 35 

Ova garancija ide zajedno s njihovim vjerovanjem koje 
ima ulogu Allahove vojske s kojom ih čuva ne odvajajući je, ne 
udaljavajući je, a odbijajući neprijatelja, kažnjavajući nevjernike 
i licemjere za nepravdu koju drugima nanose čineći djela koja 
nisu u skladu s Allahovim propisima. 

s 

NERAZUMIJEVANJE SMISLA SREĆE 

U vezi s drugom pretpostavkom, uz koju dolazi do 
pogreške, mnogi ljudi misle da su sljedbenici prave vjere 
na ovome svijetu poniženi, ugnjetani i uvijek potčinjeni, za 

54 A/u -Imran, 139. 
35 Mttbammed, 35. 

razliku od onih koji su krenuli drugim putem i privrženi su 
nečemu drugom. Oni nemaju pouzdanja u Allahovo obećanje 
da će pomagati Svoje robove, po grupama kako su zaslužile, u 
vrijeme kad je najpotrebnije, kad On to želi, iako to ne ističe 
tako detaljno. 

Do pogreške dolazi usljed nepouzdavanja u obećanje 
Uzvišenog Allaha i pogrešnog razumijevanja poruka Njegove 
Knjige. 

Uzvišeni Allah je u Svojoj Knjizi jasno rekao da je On 
Pomagač vjernicima na ovome i na budućem svijetu. Uzvišeni 
kaže: Mi ćemo doista pomoći poslanike naše i vjernike u 
životu na ovome svijetu, a i na Dan kad se dignu svjedoci. 36 
Uzvišeni kaže i: Onaj koza zaštitnika uzme Allaha i Poslanika 
Njegova i vjernike — pa, Allahova stranka će svakako 
pobijediti. 37 Na drugom mjestu, Uzvišeni kaže: Oni koji se 
suprotstavljaju Allahu i Poslaniku Njegovu bit će, sigurno, 
najgore poniženi. Allah je zapisao: "Ja i poslanici Moji 
sigurno ćemo pobijediti". 38 Ovakvih poruka ima mnogo u 
Kur'anu. 

Uzvišeni je u Kur'anu jasno rekao da nevolja koja čovjeka 
zadesi, neprijateljev trijumf, lični neuspjeh i slično, nastaju 
zbog vlastite krivice. 

Uzvišeni je u Kur'anu objasnio i dvije spomenute 
pretpostavke. Ukoliko se one spoje, smisao svega će biti 

* Cafir, 51. 

37 El-Ma'ida, 56. 

38 El-Mudiadda, 20-21. 

sasvim jasan, otklonit će se sve nejasnoće, suvišna će biti 
usiljena zapitkivanja i besmisleni komentari. 

Uzvišeni je prvu pretpostavku razriješio na nekoliko naći na. 
Neki načini su naprijed isticani, a jedan od njih je to što one 
koji pomoć i podršku u snazi traže mimo vjernika, Allah kori 
kao što to čini riječima: 0, vjernici, ne uzimajte za zaštitnike 
jevreje i kršćane! Oni su sami sebi zaštitnici! A njihov je i 
onaj među vama koji ih za zaštitnike prihvati; Allah uistinu 
neće ukazati na pravi put ljudima koji sami sebi nepravdu 
čine. Zato ti vidiš one čija su srca bolesna kako se žure da s 
njima prijateljstvo sklope, govoreći: "Bojimo se da nas kakva 
nevolja ne zadesi." AAllah će sigurno pobjedu ili nešto drugo 
od sebe dati, pa će se oni zbog onoga što su u dušama svojim 
krili kajati, a oni koji vjeruju reći će: "Zar su to oni koji su se 
zaklinjali Allahom, svojom najtežom zakletvom, da su zaista 
s vama?" Djela njihova biće poništena, i oni će nastradati. 
vjernici, ako neko od vas od vjere svoje otpadne — pa, Allah 
će sigurno mjesto njih dovesti ljude koje On voli i koji Njega 
vole, prema vjernicima ponizne, a prema nevjernicima 
ponosite; oni će se na Allahovu putu boriti i neće se ničijeg 
prijekora bojati. To je Allahov dar, koji on daje kome hoće 
- a Allah je neizmjerno dobar i zna sve. Vaši zaštitnici su 
samo Allah i Poslanik Njegov i vjernici koji ponizno namaz 
obavljaju i zekat daju. Onaj ko za zaštitnika uzme Allaha i 

Poslanika Njegova i vjernike — pa, Allahova strana će svakako 
pobijediti. 39 

Onima koji pomoć traže nimo Njegove stranke Allah 
prigovara naglašavajući da Njegova stranka pobjeđuje. 

Sličnu poruku imaju i Njegove riječi: Bolnu patnju 
navijesti licemjerima koji prijateljuju s nevjernicima, a ne 
s vjernicima! Zar kod njih traže snagu, a sva snaga pripada 
samoAllahu? 4 " 

Uzvišeni kaže: Oni govore: "Ako se vratimo u Medinu, 
sigurno će jači istjerati iz nje slabijeg! " A snaga je u Allaha 
i poslanika Njegova i u vjernika, ali licemjeri neće da 
znaju. 41 

Uzvišeni kaže: Ako neko želi veličinu, pa — u Allaha je 
sva veličina! K njemu se dižu lijepe riječi, i dobro djelo on 
prima ..., 42 a to znači da onaj ko želi pomoć, treba je tražiti 
pokornošću Allahu, koju će iskazati lijepom riječju i dobrim 
djelom. 

Uzvišeni kaže: On je poslao poslanika svoga s uputstvom 
i pravom vjerom da bije uzdigao iznad svih vjera. . . 43 

Uzvišeni kaže: 0, vjernici, hoćete li da vam ukazem 
na trgovinu, ona će vas spasiti patnje nesnosne; u Allaha 
i Poslanika Njegova vjerujte i imecima svojim i životima 
svojim na Alla hovu putu se borite — to vam je, da znate, 

35 El-Ma'ida, 51-56. 
*> En-Nisa', 138-139. 
41 El-Munafikun, 8. 
n Fatir,\Q. 
43 Et-Tevba, 33. 

bolje. On će vam grijehe vaše oprostiti i u džennetske 
bašče vas, kroz koje će rijeke teći, uvesti, i u divne 
dvorove u edenskim vrtovima: to će biti uspjeh veliki - a 
dat će vam i drugu blagodat koju jedva čekate: Allahovu 
pomoć i skoru pobjedu! Zato obraduj radosnom viješću 
vjernike. 44 

Pored praštanja grijeha i uvođenja u Džennet, AUah 
vjernicima pruža i drugo, a to je pomoć i dostizanje pobjede: O, 
vjernici, pomozite Allahovu vjeru, kao što su učeni rekli: "Mi 
ćemo pomoći Allahovu vjeru" - kad ih je Isasin Merjemin 
upitao: "Hoćete li me pomoći Allaha radi?" I neki od sinova 
Israilovih su povjerovali, a drugi nisu, pa smo Mi one koji 
su povjerovali — protiv neprijatelja njihovih pomogli, i oni 
su pobijedili. 45 

Uzvišeni kaže v Isau, a.s.: ...dušu ću ti uzeti i k Sebi te 
uzdignuti i spasit ću te od nevjernika i učinit ću da tvoji 
sljedbenici budu iznad nevjernika sve do Sudnjeg dana. 46 

Pošto kršćani imaju bolji udjel u njegovom slijeđenju, bit 
će iznad jevreja sve do Sudnjeg dana, a pošto su ga muslimani 
slijedili bolje nego kršćani, bit će iznad kršćana sve do Sudnjeg 
dana. 

Uzvišeni kaže vjernicima: A da su nevjernici s vama 
borbu zametnuli, sigurno bi se u bijeg dali i poslije ne bi 
ni zaštitnika ni pomagača našli - prema Allahovu zakonu 

** Es-Saff,9-13. 
"Es-Sag 14. 
46 Alu Imran, 55. 

koji odvazda važi, a ti nećeš vidjeti da se Allahov zakon 
promijeni. 47 

Ove riječi su upućene vjernicima koji se smisla vjere 
pridržaju postupcima i srcem. 

Uzvišeni kaže: ...ishod će, zaista, u korist čestitih biti 48 i: 
. . .one koji se budu Allaha bojali i grijeha se klonili čeka lijep 
svršetak. 49 

Ovdje se ima u vidu lijep svršetak prije budućeg svijeta, a 
takav svršetak se spominje u kazivanju o Nuhu, a.s., njegovoj 
pobjedi i strpljivosti sa svojim narodom. Uzvišeni kaže: To su 
nepoznate vijesti koje ti Mi objavljujemo; ni ti ni narod tvoj 
niste prije ovoga o tome ništa znali. Zato budi strpljiv, ishod 
će zaista, u korist čestitih biti, 50 tj. pobjednički ishod u korist 
tvoju i onih koji te slijede, kao što je bilo u korist Nuha, a.s., i 
onih koji su zajedno s njime vjerovali. 

Slične su i Njegove riječi: Naredi čeljadi svojoj da obavlja 
namaz i istraj u tome! Mi ne tražimo od tebe da se sam 
hraniš, Mi ćemo te hraniti! A samo one koji se budu Allaha 
bojali i grijeha klonili čeka lijep svršetak. 51 

Uzvišeni kaže: I ako budete trpjeli i ono što vam se 
zabranjuje — izbjegavali, njihovo lukavstvo vam neće nimalo 
nauditi. 52 

47 El-Feth, 22-23. 
" Hud, 49. 
"Taba, 132. 
5,1 Hud, 49. 

51 Taba, 132. 

52 A/u Imran, 120. 

U istoj kur'anskoj suri Uzvišeni kaže: Naravno! Ako 
budete strpljivi i poslušni, i ako vas oni napadnu odmah, 
Gospodar vaš će vam poslati u pomoć pet hiljada meleka, sve 
obilježenih. 53 

Uzvišeni iznosi i kazivanje ojusufu, a.s., i njegovoj pobjedi 
bogobojaznošću i strpljivošću. U vezi s tim, prenoseći, kaže: 
"Da, ja sam Jusuf, a ovo je moj brat, Allah nam je milost 
darovao; ko se bude Allaha bojao i ko strpljiv bude bio - pa, 
Allah, uistinu neće dopustiti da propadne nagrada onima 
koji dobra djela čine," 54 a na drugom mjestu, Uzvišeni kaže: 
0, vjernici, ako se budete Allahabojali, Onće vam sposobnost 
(furkan) darovati pe ćete istinu od neistine moći rastaviti i 
preko ružnih postupaka vaših će preći i oprostiti vam. 55 

Furkan (ar. el-furkan) je snaga i pobjeda, odnosno uspjeh 
i svjetlo koje Istinu od neistine razdvaja. 

Uzvišeni kaže: ... a onome koji se Allaha boji, On će izlaz 
naći i opskrbit će ga odakle se i ne nada; onome koji se u 
Allaha uzda, On mu je dosta. Allah će, zaista, ispuniti ono što 
je odlučio; Allah je svemu već rok odredio. 56 

Ibn Madža i Ibn Ebi ed-Dunja prenose od Ebi Zerra, r.a., 
koji kazuje da je Vjerovjesnik, s.a.v.s., rekao: Kad bi svi ljudi 
postupali po ovom ajetu, bilo bi im dovoljno! 



"Ah Imran, 125. 
54 /*■'«/; 90. 
55 El-Enfat, 29. 
M Et-Talak, 2-3. 

Toliko o prvoj pretpostavci, a što se druge tiče, Uzvišeni 
u kazivanju o Uhudu kaže: Zar kad vas je snašla nevolja koju 
ste vi njima dvostruko nanijeli, možete reći: "Otkud sad 
ovo!?" Reci: "To je od vas samih." 57 

Uzvišeni kaže: One među vama koji su uzmakli na dan 
kada su se dvije vojske sukobile, uistinu je šejtan naveo da 
posrnu, zbog onoga što su prije počinili. 58 

Uzvišeni kaže: Kakva god vas bijeda zadesi, to je zbog 
grijehova koje ste zaradili, a On mnoge i oprosti. 59 

Uzvišeni kaže: Zbogonogšto ljudi rade, pojavio se metež i 
na kopnu i na moru, da im On da da iskuse kaznu zbog onoga 
što rade, ne bi li se popravili. 60 

Uzvišeni kaže: Kad čovjeku damo da blagodat Našu 
osjeti, on joj se obraduje, akad ga zadesi kakava nesreća zbog 
onoga što su uradile ruke njegove, onda čovjek blagodati ne 
priznaje. 61 

Uzvišeni kaže: Kad dopustimo ljudimadase blagodatima 
naslađuju, oni im se obraduju, akad ih pogodi nevolja, zbog 
ono što su ruke njihove činile, odjednom očajavaju. 62 

Uzvišeni kaže: ... ili ih potopi, zbog grijehova koje su 
zaradili, a mnogima i oprosti. 63 

57 Alu "Imran, 165. 
"A/u -Imran, 155. 
5V E/Jura, 30. 
"> £r-R»w, 41 . 
'" Eš-Šura, 48. 
a Er-Rum, 36. 
13 EŠ-Šura, 34. 

Uzvišeni kaže: Sreća koja ti se dogodi od AIlaha je, a 
nesreću koja te zadesi sam si zaslužio. 64 

Zato je Uzvišeni poslanicima i vjernicima naredio da 
slijede ono što im je objavljeno. To je pokornost i to je prva 
pretpostavka, a čekanje ispunjenja Njegovog obećanja - 
druga je pretpostavka. Uzvišeni je naredio traženje oprosta i 
strpljivost jer je neizbježno da kod čovjeka dođe do određenih 
propusta ili pretjerivanja koja se otklanjaju traženjem oprosta. 
U čekanju ispunjenja obećanja neophodna je strpljivost. 
Traženjem oprosta manifestuje se pokornost, a strpljivošću se 
manifestuje čvrsta uvjerenost u ispunjenje obećanja (el-jekin 
bi el-va'd). To dvoje Uzvišeni Allah je objedinio riječima: 

Zato ti budi strpljiv. Allahovo obećanje je istina i moli 
da ti budu oprošteni tvoji grijesi, i Gospodara svoga krajem i 
početkom dana veličaj i hvali! 65 

Uzvišeni u Svojoj Knjizi iznosi kazivanje o vjerovjesnicima, 
njihovim sljedbenicima i tome kako ih je On spašavao zato 
što su bili strpljivi i pokorni. Uzvišeni kaže: U kazivanjima o 
njima je pouka za one koji su razumom obdareni. 66 



64 En-Nisa\ 79. 
45 Gafir, 55. 

UNIVERZALNA PRAKTIČNA NAČELA 

Detaljnjiji razgovor u vezi s ovom veoma važnom temom 
zahtijeva da se iznese nekoliko univerzalnih praktičnih 
načela. 



I. ONO ŠTO ZADESI VJERNIKA MANJE JE OD ONOGA 
ŠTO ZADESI NEVJERNIKA 

Nedaće, iskušenja i nevolje koje se dešavaju vjernicima 
manje su od onih koje zadešavaju nevjernike, a dokaz za to je 
realnost ljudskog života. Također, ono što na ovome svijetu 
zadesi dobročinitelje mnogo je manje od onoga što zadesi 
razvratnike, pokvarenjake i zlikovce. 

2. VJERNIK JE ZADOVOLJAN ONIM ŠTO GA ZADESI 

. Ono što zadesi ljude koji vjeruju u Uzvišenog Allaha - oni 
su time zadovoljni, i za to što (o)trpe oni očekuju nagradu. 
Ukoliko ih nekad i zaobiđe zadovoljstvo, oni se oslanjaju na 
strpljivost i pouzdanje u zasluženu nagradu. To im ublažava 
težinu iskušenja i nevolje. Kad im naumpadne naknada, lakše 
im bude podnošenje patnje i iskušenja. 

Nevjernici, dode, ne znaju za zadovoljstvo i pouzdanje. 
Kad nešto trpe, oni trpe kao životinje. Uzvišeni na to ukazuje 
riječima: Nemojte malaksati tražeći neprijatelja: ako vi trpite, 
trpe i oni bol kao i vi, a vi se još od Allaha nadate a oni se ne 
nadaju. 67 

Zajedničko im je, dakle, osjećanje bola, a vjernike posebnim 
čini očekivanje nagrade i zadovoljstva Uzvišenog Allaha. 



3. DOBAR SVRŠETAK ZA ONE KOJI SU BOGOBOJAZNI 

Kad bude zlostavljan zbog Allaha, vjernik to sebi olakšava 
srazmjerno pokornosti, iskrenoj odanosti i postojanju 
razumijevanja smisla vjere u njegovom srcu. Zato on može 
sebi olakšati patnje kod kojih bi drugi bili nemoćni, a to je 
tako zahvaljujući zaštiti koju Allah pruža vjerniku. Allah zaista 

* En-Nisa', 104. 

od vjernika odstranjuje mnoštvo nevolja. Iako su iskušenja 
vjerniku neizbježna, AUah mu olakšava njihovu težinu, 
podnošenje i trpljenje. 



4. KUŠNJA OD STRANE NAJDRAŽEGA 

Poznato je da ljubav, što je više prisutna u srcu, iskušenja 
kojima može biti izložen onaj ko voli od strane voljenog 
- lakše se podnose. Oni koji vole patnjom se ponose pred 
onima koje vole, slično poruci ovog bejta: 

/ kad mije teško, da mi ti nečim još zagorčaš, 

činilo bi mi radost time što me se sjećaš. 

Cemu, onda, sumnja u ljubav Najdražega, Koji na kušnju 
stavlja iz milosti, za dobrobit čovjeka!? 



5. NISKOST GRIJEŠENJA JE TEŽA OD ISKUŠENJA 
VJEROVANJA 

Pojava da nevjernika, razvratnika i licemjera zapadnu snaga, 
uspjeh i slava, a da to ne zapadne vjernike česta je, samo što je 
to u biti njihov krah i propast, iako izgleda sasvim drukčije. 

Hasan (el-Basri) - Allah mu se smilovao — rekao je: "Kad 
bi ponosno koračali kao jahaći konji, glavu visoko dizali kao 
deve, a srca im bila griješna, uzalud im je jer Allah, nesumnjivo, 
ponizi onoga ko griješi." 



6. ISKUŠENJE ZBOG POTPUNOG USPJEHA 

Iskušenje vjerniku dođe poput lijeka za odstranjivanje 
bolesti koje bi ga, kad bi potrajale, uništile, umanjile mu 
zasluge i snizile položaj. Upravo nedaće i iskušenja, iz vjernika 
odstranjuju te bolesti, da bi ga pripremila za odgovarajuću 
nagradu i odgovarajući stepen. Dakle, postojanje iskušenja 
za vjernika bolje je od njihovog nepostojanja, onako kako je 
Vjerovjesnik, s.a.v.s., rekao: Tako mi Onoga u čijim rukama je 
moj život, Allah ništa ne propiše vjerniku a da to ne bude dobro po 
njega!; to tako biva samo s vjernikom. Kad vjernika zadesi nešto 
dobro, on zahvali - i bude mu dobro, a kad ga zadesi nevolja, otipi 
je - i opet mu bude dobro. 

Iskušenja i nevolje čine dio vjernikovog uspjeha, snage 
i vitalnosti. Zato su vjerovjesnici bili ljudi koji su stavljani na 
najveća iskušenja, a za njima su oni koji su im bili najbliži. 
Čovjek biva kušan prema stepenu svoga vjerovanja; što mu je 
vjera čvršća iskušenja bivaju veća. Oni čija je vjera slaba imaju 
najmanja iskušenja. Vjernik će na ovome svijetu biti neprestano 

(is)kuša(va)n sve dok ne bude potpuno očišćen od grijeha tako 
da kroči zemljom a na njemu nema nijednoga grijeha. 



7. ISKUŠENJE JE NEOPHODNO 

Neprijateljev trijumf, njegova nadmoć i zlostavljanje, koji 
na ovome svijetu povremeno zadese vjernika, neophodni su. 
To je kao velika vrućina i žestoka studen, kao bolesti, brige i 
žalosti — sve je to, po prirodi stvari, nešto neophodno. Ljudi 
na ovome svijetu, pa i djeca i životinje, odrastaju u skladu s 
onim što im je predvidjela mudrost Najmudrijega. 

Kad bi dobro na ovome svijetu bilo pošteđeno zla, korist 
pošteđena štete, užitak pošteđen bola, svijet bi bio sasvim 
drukčiji, kao i odrastanje. U njemu bi izostala Allahova mudrost 
koja se umiješala između dobra i zla, užitka i patnje, onoga što 
koristi i onog što šteti. Zato pošteđenost jednoga od drugoga, 
kao ni njihova međusobna razdvojenost nije karakteristika 
ovog svijeta, u skladu s onim kako kaže Uzvišeni: ...da bi 
Allah dobre od nevaljalih odvojio i da bi nevaljale jedne na 
druge naslagao, a onda ih sve u gomilu zbio i u Džehennem 
bacio. Oni će doista biti izgubljeni. 68 



m Et-Enfal.il. 

8. MUDROSTI ISKUŠENJA 

U nevolji vjernika iz toga što ih neprijatelj povremeno 
nadvlada, potčini ih i uzdrma, postoje brojne mudrosti koje 
podrobno zna samo Uzvišeni Allah. 

Jedna mudrost je podsticanje privrženosti, odanosti 
i poniznosti Allahu, da Ga ljudi mole za pomoć protiv 
neprijatelja. Kad bi, neprestano pomagani, bili nadmoćni i 
sebi druge potčinjavali, zacijelo bi se osiliJi i pokvarili, a kad 
bi stalno bili potčinjeni i pokorni nadmoćnijem neprijatelju, 
vjera ne bi imala oslonca niti istina opstanka. Mudrost najvećeg 
Mudraca je odlučila da im omogući da budu čas nadmoćni, čas 
potčinjeni, jer kad su potčinjeni, pokorni su Gospodaru, kaju 
Mu se, skrušeni su i ponizni. Kad su potčinjeni, štite Njegovu 
vjeru, izvršavaju dužnosti koje vjera propisuje, naređuju dobro 
i zabranjuju zlo, bore se protiv neprijatelja vjere i pomažu 
njene sljedbenike. 

Mudrost je i u tome što bi, kad bi bili neprestano 
pomagani i nadmoćni, među njih se umiješao i neko čiji cilj 
nije vjera i slijeđenje Poslanika već samo pridruživanje onom 
ko je nadmoćan i snažan. Nasuprot tome, kad bi uvijek bili 
potčinjeni i pokoreni, niko im se ne bi pridružio. Božanska 
mudrost je odredila da sad oni imaju vlast, sad drugi nad njima 
vladaju. Tako se može raspoznati onaj ko želi Allaha i Njegovog 
Poslanika od onoga ko ne želi ništa osim ovoga svijeta i slave. 

Mudrost se ogleda i u tome što Uzvišeni Allah kod ljudi 
voli bogobojaznost u dobru i zlu, u bezbrižnosti i iskušenju, 
kad pobjeđuju i kad su poraženi. Uzvišenom Allahu u objema 
situacijama pripada privrženost, s uvjerenjem, da je situacija 
mudro određena, da srce bez nje ne bi znalo ispravno se 
vladati, kao što ni tijelo ne može bez toplote i hladnoće, bez 
žeđi, gladi, umora, različitih pogodnosti i nepogodnosti. Te 
nedaće i iskušenja uvjet su da se stekne potpunost i ispravnost 
koja se od čovjeka očekuje, a postojanje potrebnoga bez onoga 
kome je potrebno bilo bi nemoguće. 

Mudrost se sastoji i u tome što ljude trijumf neprijatelja 
nad njima stavlja na kušnju, popravlja ih i odgaja, kao što 
Uzvišeni ističe o trijumfu nevjernika nad vjernicima na Uhudu: 
I ne gubite hrabrost i ne žalostite se; vi ćete pobijediti 
ako budete pravi vjernici. Ako vi dopadate rana, i drugi 
rana dopadaju. A u ovim danima Mi dajemo pobjedu sad 
jednima, a sad drugima, da bi Allah ukazao na one koji 
vjeruju i odabrao neke od vas kao šehide - a Allah ne vole 
nevjernike - i da bi vjernike očistio, a nevjernike uništio. 
Zar mislite da ćete ući u Džennet, a da Allah ne ukaže na 
one od vas koji se bore i na one koji su izdržljivi? A vi ste 
smrt priželjkivali pri je nego što ste se s njom suočili, pa ste 
je, eto, očima svojim vidjeli. Muhammed je samo poslanik, 
a i prije njega je bilo poslanika. Ako bi on umro ili ubijen 
bio, zar biste se stopama svojim vratili? Onaj ko se stopama 

svojim vrati neće Allahu nimalo nauditi, a Allah će zahvalne 
sigurno nagraditi. 69 

Uzvišeni spominje nekoliko vrsta mudrosti zbog kojih 
je dao da nevjernici budu nadmoćni, nakon što je vjernike 
učvrstio, osnažio i obradovao ih da će se iznad nevjernika 
uzdignuti s datim vjerovanjem. Iako su zahvaćeni valom 
slabljenja pokornosti Allahu i Njegovome Poslaniku, 
oraspoložio ih je time što su njihovi neprijatelji zahvaćeni 
valom neprijateljstva prema Allahu i Njegovome Poslaniku. 

Uzvišeni vjernike obavještava da će Svojom mudrošću 
vlast etapno raspoređivati među ljudima, da će im njihov udio 
u tome davati kao opskrbu u razdobljima. 

Uzvišeni obavještava i da on to čini da bi vjernici znali za 
sebe, ko su i kakvi su. Iako Allah Uzvišeni to sve unaprijed 
zna, iako uistinu zna kakvo je njihovo vjerovanje, hoće da oni 
jedni druge vide kakvi su. 

Zatim, Uzvišeni kaže im da je neophodno da među 
vjernicima bude šehida, a polaganje života za Istinu (šehadet) 
kod Allaha zaslužuje najviši stepen i nagradu, a to se postiže 
samo žrtvovanjem svog života na Njegovome putu. Da nije 
trijumfa neprijatelja, ne bi se mogao steći stepen šehadeta, 
stepen koji je Allahu najdraži, a čovjeku najkorisniji. 

Nakon toga, Uzvišeni dodaje da vjernicima želi da se od 
grijeha očiste pokajanjem i vraćanjem Njemu kroz traženje 
oprosta za grijehe zbog kojih ih je neprijatelj nadvladao, da, uz 

m Ak Immn, 139-144. 

to, želi nevjernike uništiti njihovom mržnjom i nadmenošću, 
ukoliko pobijede. 

Najzad, poriče vjernicima očekivanja da u Džennet 
mogu ući bez borbe i strpljivosti. Poručuje im da to Njegova 
mudrost odbija, jer u Džennet ući uistinu ne mogu bez borbe 
na Njegovome putu i strpljivosti. Kad bi bili neprestano 
pomagani i nadmoćni, niko se protiv njih ne bi borio i ne 
bi bili stavljani na iskušenje zlostavljanjem neprijatelja koje 
trebaju strpljivo prevladati. 



9. SMRT I ŽIVOT POSTOJE RADI KUŠNJE LJUDIMA 

Uzvišeni je stvorio nebesa i Zemlju, smrt i život; Zemlju 
je onim što ima po njoj ukrasio radi kušnje ljudima, da bi se 
razjasnilo ko želi Njega i ono što Njemu pripada, a ko voli 
ovaj svijet i njegove ljepote. 

Uzvišeni kaže: On je u šest vremenskih razdoblja nebesa 
i Zemlju stvorio - a Njegov prijesto je iznad vode bio - da bi 
vas iskušao koji će odvas bolje postupiti. 70 

Uzvišeni kaže: Sve što je na Zemlji Mi smo kao ukras njoj 
stvorili da iskušamo ljude ko će od njih ljepše vladati. 71 

Uzvišeni kaže: Onaj koji je dao smrt i život da bi iskušao 
koji od vas će bo lje postupati. 72 

7 " Hud, 7. 

71 El-Kebf, 7. 

72 El-Mulk, 2. 

Uzvišeni kaže: Mi vas stavljamo na kušnju i u zlu i u 
dobru i Nama ćete se vratiti. 73 

Uzvišeni kaže: Mi ćemo vas provjeravati sve dok ne 
ukažemo na borce i postojane među vama, a i vijesti o vama 
provjeravat ćemo. 74 

Uzvišeni kaže: Elif-lam-mim. Misle li ljudi da će biti 
ostavljeni na miru ako kažu: "Mi vjerujemo", da u iskušenje 
neće biti dovedeni? Mi smo u iskušenje dovodili ione prije 
njih, da bi Allah sigurno ukazao na one koji govore istinu i 
na one koji lažu. 75 

Kad im je upućivan poslanik, ljudi su se opredjeljivali 
između dvoje, da svaki pojedinac kaže: "Ja vjerujem" ili: "Ja 
ne vjerujem". Pošto bi imaji mogućnost da nastave s lošim 
djelima i nevjerovanjem, potrebno je bilo provjeriti ih. 

Za onoga ko se izjasnio da vjeruje, neophodno je bilo 
da ga Gospodar provjeri stavljajući ga na iskušenje, da bi se 
jasno pokazalo je li iskren u izjašnjavanju ili laže. Ukoliko laže, 
izmičući iskušenjima vraća se ranijim navikama misleći da će 
izbjeći Allahovu kaznu, a ako je iskren, potvrđuje izjašnjavanje, 
a iskušenje mu samo još više učvršćuje vjerovanje. 

Uzvišeni kaže: A kad su vjernici saveznike ugledali, 
rekli su: "Ovo je ono što su nam Allah i Poslanik Njegov 



73 El-Enbija', 35. 

74 Muhammed, 31 . 
EI-'Ankebut, 1-3. 

obećali, i Allah i Poslanik Njegov su istinu govorili!" - i to 
im je samo učvrstilo vjerovanje i predanost. 76 

Onaj ko ne vjeruje bit će, pak, na iskušenje stavljan 
patnjama i kaznom na budućem svijetu, a to su najveća 
iskušenja, utoliko žešća što su ga mimoišla na ovom svijetu. 
Tu kaznu je Allah namijenio onima koji su odbili poslušnost i 
koji nisu slijedili Njegove poslanike. 

Iskušenja su nezaobilazna i na ovome svijetu, u kabur skom 
životu do proživljenja, kao i na Sudnjem danu, svakom 
pojedincu, samo što su vjerniku patnje podnošljivije jer ga 
Allah štiti vjerovanjem, olakšava mu nevolje opskrbljujući ga 
strpljivošću, čvrstinom, zadovoljstvom i pružanjem onoga 
što mu patnje ublažava. Što se tiče nevjernika, licemjera i 
razvratnika, njihovo iskušenje i patnje se pojačavaju. Dok je 
iskušenje vjernika ublaženo, isprekidano, iskušenje nevjernika, 
licemjera i razvratnika je žestoko i trajno. 

Neizbježno je da se patnja i iskušenje jave svakoj duši, 
vjerovala ona ili ne vjerovala, samo što vjernik patnju prolazi 
na ovome svijetu, da bi lijep svršetak imao i na ovome i na 
budućem svijetu, dok nevjernik, licemjer i razvratnik na 
početku imaju užitak i sreću, koji im se preinače u patnju koje 
se nijedan nikad neće osloboditi. 



■'■ El-Ah^ab, 22. 

10. ČOVJEK MORA ŽIVJETI U ZAJEDNICI, ALI KAKO 



Čovjek je po svojoj prirodi društven te stoga mora živjeti 
s ljudima. Ljudi imaju različite želje i uvjerenja s kojima od 
čovjeka očekuju da ih prihvati. Ako se on s njima ne usaglasi, 
oni ga uznemiravaju i zlostavljaju, a ako to prihvati, opet će biti 
uznemiravan, ali na jedan drugi način. 77 Dakle, neizbježno mu 
je da se miješa s ljudima, usljed čega mora prihvatiti ili odbiti 
navike drugih ljudi. Ako te navike prihvati, a one budu loše, 
od toga će imati patnju i kaznu. Ako se, pak, s njima ne složi, 
opet mu slijedi patnja i kazna jer će ga tada ljudi uznemiravati. 
Međutim, nema sumnje da je patnja koja je rezultat odbijanja 
i neprihvatanja onoga što kod ljudi ne valja mnogo lakša od 
patnje koja proističe iz prihvatanja loših osobina. 

Ovim se podrazumijeva onaj od koga se traži da odobrava 
nepravdu, nevaljala djela, lažno svjedočenje, ili da podstiče činjenje 
zabranjenih djela. Ako to ne odobrava, onda ga uznemiravaju, čine 
mu nepravdu i prijete mu. Međutim, njega čekaju lijep svršetak i 
pobjeda ukoliko se Allaha boji i bude strpljiv. Ako se s tim pomiri 
da bi izbjegao patnje, zbog toga će mu uslijediti patnja veća od 
one koju je izbjegao. Pošto oni nad takvim uglavnom dominiraju, 
njegova patnja uz njih će biti uvijek dvostruko veća od užitka koji 
će mu oni pružiti zbog odobravanja. 

77 Ovdje se misli na to da čovjek, ukoliko bude odobravao (ili slijedio) ono što 
islam zabranjuje iz toga slijedi odgovornost pred Stvoriteljem na budućem svijetu 
(prim. redaktora). 

Biti svjestan te činjenice i prihvatiti je - od izuzetne je 
važnosti za svakog čovjeka. Malo patnje iza koje slijedi veliko 
i vječno uživanje bolje je od malog (nedozvoljenog) užitka iza 
kojeg slijedi vječna i teška patnja! Uspjeh i sreća su, uistinu, u 
AJlahovim rukama. 



II. POPRIŠTA ISKUŠENJA 

Iskušenja koja zadese čovjeka mogu biti razvrstana u četiri 
grupe: 1) iskušenja^ vezi s čovjekovim nefsom (životom), 2) 
iskušenja u vezi s njegovim imetkom, 3) iskušenja u vezi s 
njegovom čašću i 4) iskušenja u vezi s njegovom porodicom i 
onima koje on voli. 

Što se tiče iskušenja u vezi s ljudskim nefsom (životom), 
ona mogu bit« takve naravi da ponekad nefs bude uništen 
(tj. da prestane čovjekov ovozemaljski život), a mogu biti i 
takva da nefs samo osjeća bol. Spomenute grupe okvirno 
predstavljaju ono čime Svevišnji Allah stavlja čovjeka na 
kušnju, a najteže iskušenje je, svakako, ono u vezi s ljudskim 
nefsom (životom). 

Poznato je da sva stvorenja umiru, a najvrijednije što u vezi 
s tim može vjernik učiniti jeste da život založi na AJlahovome 
Putu (tj. umre kao šehid). To je najčasnija i najlakša smrt. 
Šehid ne osjeća smrt ništa bolnije nego što je štipanje. Pogibija 

šehida nije ništa strašnija od uobičajene smrti. Ko pogibiju 
šehida smatra težom od uobičajene smrti na postelji - on je 
neznalica. Smrt šehida je najlakši, najvredniji i najuzvišeniji 
način umiranja. Međutim, onaj ko bježi on misli da bježanjem 
produžava svoj život, da će se i dalje njime naslađivati. Uzvišeni 
Allah takvo očekivanje pobija kad kaže: Reci: "Ako bježite od 
smrti ili pogibije, bježanje vam neće pomoći, opet ćete samo 
kratko uživati." 78 

Allah obavještava da bježanje od pogibije na Njegovome 
Putu ne koristi, od toga jednostavno nema fajde, a ako i ima, 
korist je sasvim mala, jer smrt je svakako neizbježna. Zbog 
te sasvim male koristi, gubi se neizmjerno dobro, kod Allaha 
vrednije i od samog čovjekovog života. Uzvišeni kaže: Ko će 
vas od Allaha zaštititi ako On hoće da vas zlo snađe, ili, ko 
vam može nauditi ako On želi da vam milost ukaže?" Osim 
Allaha, oni neće naći sebi zaštitnika ni pomagača. 79 

Uzvišeni obavještava da čovjeka ništa ne može od Allaha 
zaštititi ako On hoće da ga zlo snađe. Smrt od koje čovjek 
bježi neizbježno će doći. U navedenom ajetu Allah, dž.š., 
obavještava da, kad On hoće da nekoga zlo snađe, niko ga 
od Allaha ne može zaštititi. Čovjek može pokušati pobjeći iz 
bitke na Božijem putu kako bi sačuvao svoj život, ali tim činom 
on, zapravo, bježi u nešto što je mnogo teže i neugodnije od 
pogibije kao šehid. 

™El-Ab?ab, 16. 
1 "El-Ah^ab, 17. 

Ako navedeno važi za ljudski život, isto se odnosi i na 

čovjekovu imovinu, čast i tijelo. Onome ko izbjegava da troši 
na Putu Uzvišenog Allaha kako bi se Njegova Riječ uzdizala, 
AJJah će oduzeti imetak ili će mu, pak, nametnuti da ga troši 
u nešto što ne samo da mu neće koristiti ni na ovome ni na 
budućem svijetu, već će mu prije ili kasnije nanijeti veliku štetu. 
Ako čovjek imetak ljubomorno čuva i gomila ga, Uzvišeni će 
ga omesti da u njemu uživa predajući ga drugome kojeg će 
uveseljavati, iako je on štedio i čuvao. Tako bude i s onim ko 
pruža užitak tijelu, žudi za čašću i traži udobnost, na račun 
pogibije na Allahovome Putu. Uzvišeni Allah ga dvostruko 
više umara na drugom putu, na putu njegovih strasti, a to je 
nešto što ljudi znaju iz vlastitih iskustava. 

Ebu Hazim 80 je rekao: "Onaj ko se Allaha ne boji ima 
mnogo više zamora oko saniranja posljedica svoga griješenja 
nego što se zamara onaj ko je pokoran Allahu." 

To se može usporediti s Iblisom. On je odbio da učini 
sedždu Ademu, a.s., izbjegavajući da mu se pokori i potčini, 
a tražio je da se njemu da prednost. Zbog neizvršavanja 
' naredbe, Allah ga je učinio najponiženijim; učinio ga je slugom 
pokvarenjaka i razvratnika iz reda Ademovog potomstva. Iblis, 
dakle, nije prihvatio da se pokloni Ademu, a.s., a prihvatio je to 
da on i njegovi sinovi služe pokvarenjake iz reda Ademovog 
potomstva. 

*" Selema ibn Dinar, Ebu Hazim el-A'redž et-Tammar el-Medeni - veliki vaiz, aske- 
ta i znamenit učenjak, umro 135. hidžretske godine. 

Slično je i s idolopoklonicima: odbili su da slijede Poslanika 
i da obožavaju Jednog Jedinog Boga, a prihvatili su su da se 
klanjaju (lažnim) božanstvima od kamena. 

Tako je sa svakim ko odbija da se pokori Allahu, ili odbija 
da imovinu troši na Allahovome Putu, ili neće da zamara svoje 
misli i tijelo na putu postizanja Allahovog zadovoljstva; takav 
će biti pokoran svojim strastima i prohtjevima, zamarat će se i 
trošiti imetak da bi njima zadovoljio, a to će mu biti kazna za 
njegov nemar. U tom smislu, jedan mudrac iz ranijih generacija 
je rekao: "Ko odbija da ide nekoliko koraka s bratom kad mu 
nešto treba, Uzvišeni Allah mu zadadne da ide puno više radi 
nečega drugoga što nije pokornost Stvoritelju." 



* * * 

Tekst ove poslanice preuzet je iz Ibn el-Kajjimovog 
djela Igasa el-lehfan min mesajid eš-šejtan. Allaha molimo 
da se muslimani ovim djelom okoriste u vremenu u kojem ih 
okružuju razne nevolje i iskušenja, da strpljivi, odani i svjesni 
vjeruju u Allahovo obećanje i pomoć. 

DODATAK 

JEDNO ISKUŠENJE IZ POSLANI KOVOG, 
S.A.V.S., ŽIVOTA: 
POTVORA HAZRETI AIŠE, R.A." 

Po završetku »tetmana potvore i objašnjenju kako se 
tretira, navodi se i jedan primjer te potvore koji otkriva grozotu 
prekršaja. Taj primjer potvore uključio je čisti dom i plemenito 
poslanstvo, izložio Poslanika (alejhi's-selam), tu najplemenitiju 
i najdražu osobu Allahu, izložio njegovog velikog i iskrenog 
prijatelja, Siddika Ebu Bekra (neka je AHah zadovoljan njime), 
najplemenitijeg i najdražeg čovjeka Poslaniku (alejhi's-selam), 
izložio jednog ashaba, Safvana ibni Muattala (neka je Allah 
zadovoljan njime), za koga Božiji Poslanik svjedoči da je 
poznat kao ashab koji čini samo dobro. 

To je primjer potvore koja je okupirala i pritiskivala 
muslimane u Medini cio mjesec dana. 

To je kazivanje o potvori koja se protegla do visokog, 
cijenjenog i uzvišenog mjesta. 

"'"Ovaj tekst je preuzet iz tefsirskog djela Fi %ilal el-Kur'an (U okrilju Kur'ana), Se- 
jjida Kutba (prevela grupa prevodilaca, Fakultet islamskih nauka, Sarajevo, 1999., 
XVIII, str. 79-99.). 

Među vama je bilo onih koji su iznosili potvoru. Vi ne 
smatrajte to nekim zlom po vas; ne, to je dobro po vas. Svaki 
od njih bit će kažnjen prema grijehu koji je zaslužio, a onoga 
od njih koji to najviše činio čeka patnja velika (24/ 1 1). 

Zašto, čim ste to čuli, nisu vjernici i vjernice jedni o 
drugima dobro pomislili i rekli: „Ovo je očita potvora!" 
(24/12) 

Zašto nisu četvoricu svjedoka doveli? A pošto svjedoke 
nisu doveli, oni su onda kod Allaha laži jivci (24/13) 

A da nije Allahove dobrote prema vama i milosti Njegove 
i na ovom i na onom svijetu, već bi vas stigla teška kazna zbog 
onoga u što ste se upustili (24/14). 

kad ste to jezicima svojim prepričavati stali i kad ste 
na sva usta govorili ono o čemu niste ništa znali, vi ste to 
sitnicom smatrali, ali je ono Allahu krupno (24/ 1 5) . 

Zašto niste, čim ste to čuli, rekli: „Ne dolikuje nam da 
o tome govorimo, hvaljen neka si Ti! To je velika potvora!" 
(24/16). 

Allah vam naređuje da više nikad tako nešto ne ponovite, 
ako ste vjernici, (24/17). 

i Allah vam propise objašnjava; a Allah sve zna, a vi ne 
znate (24/18). 

Oni koji vole da se o vjernicima šire bestidne glasine 
čeka teška kazna i na ovom i na onom svijetu; Allah sve zna, a 
vi ne znate (24/ 1 9). 

A da nije Allahove dobrote prema vama i milosti Njegove 
i da Allah nije blagi milostiv... (24/20). 

O vjernici, ne idite šejtanovim stopama! Onoga ko bude 
išao šejtanovim stopama on će na razvrat i odvratna djela 
navoditi. A da nije Allahove dobrote prema vama i milosti 
Njegove nijedan se od vas ne bi nikad od grijeha očistio; 
ali Allah čisti onoga koga On hoće. Allah sve čuje i sve zna 
(24/21). 

Neka se čestiti i imućni među vama ne zaklinju da više 
neće pomagati rođake i siromahe, i one koji su na Allahovu 
putu rodni kraj svoj napustili, neka im oproste i ne zamjere ! 
Zar vama ne bi bilo drago da i vama Allah oprosti? A Allah 
praštaisamilostanje (24/22). 

Oni koji obijede čestite, bezazlene vjernice, neka 
budu prokleti na ovom i na onom svijetu; njih čeka patnja 
nesnosna (24/ 23). 

na Dan kada protiv njih budu svjedočili jezici njihovi, i 
ruke njihove, i noge njihove za ono što su radili (24/ 24) . 

Tog Dana Allah će ih kazniti kaznom koju su zaslužili i 
oni će saznati daje Allah, doista, oličena istina (24/25). 

Nevaljale žene su za nevaljale muškarce, a nevaljali 
muškarci za nevaljale žene; čestite žene su za čestite 
muškarce, a čestiti muškarci za čestite žene. Oni nisu krivi 
za ono što o njima govore; njih čeka oprost i veliko obilje 
(24/26). 

Ovaj događaj potvore opteretio je najčistije duše u svoj 
ljudskoj historiji bolom koji se ne može podnijeti. Opteretio 
je sav muslimanski Ummet najtežim iskustvom u njegovoj 
dugoj historiji, vezao srce Poslanika (alejhi's-selam), srce 
njegove supruge, Aiše, koju je žarko volio, srce Ebu Bekra 
Siddika i njegove supruge i srce Safvana ibni Muattala jedan 
cijeli mjesec, opteretio ih i vezao užetom sumnje, nemira i 
bola koji se ne može trpjeti. 

Da dopustimo Aiši (Bog bio zadovoljan njome) da prenese 
ovaj bolni slučaj i otkrije tajnu ovih ajeta. 

Zuhri prenosi od Urvea i drugih pa nadalje od Aiše (Bog 
bio zadovoljan njome) koja kaže: 

„Božiji Poslanik (alejhi's-selam) prakticirao bi, kad god bi 
pošao na vojnu, da baca kocku među nama, ženama, da vidi 
koja bi pošla s njim. Na koju bi pala kocka, ona bi izašla s 
njim. To je uradio i kod pohoda na vojnu protiv Benu 
Mustalek. 82 Pošto je pala kocka na mene, ja sam pošla s njim, 
a to je bilo nakon objave vezane za hidžab, pokrivanje. Nosili 
su me u nosiljci, rahli, išli smo dok Vjerovjesnik nije završio 
sa ovom borbom i došli kod Kifla i približili se Medini. Tada 
je bilo naređeno da se malo odmorimo. Kad je bilo vrijeme 
da krećemo, ustala sam, prošla vojsku i obavila što je trebalo 
obaviti, krenula sam prema svojoj jahalici i tada primjetila na 
grudima da se moja niska od zafra prekinula. Vratila sam se 
tražeći je. To m e je zadržalo, a grupa koja je mene nosila 

82 To je vojna protiv Benu Mustalek koja se dogodila najvjerovatnije pete godine 
po Hidžri. 

krenula je uzevši sa sobom moju nosiljku i postavili je na 
moju devu misleći da sam ja u njoj. Žene su tada bile lagahne, 
a ne punačke, jer su malo jele. Ljudi ne bi osjetili kada bi ih 
podizali sa nosiljkom zbog lahkoće. Nosili su tu nosiljku. Ja 
sam tada bila veoma mlada, podigli su kamile i otišli. Ja sam 
pronašla svoju nisku kad je vojska već nastavila put. Došla 
sam tamo gdje su oni bili odsjeli. Tu nisam našla nikoga. 
Odlučila sam da ostanem na tom istom mjestu na kome sam 
bila. Mislila sam da će primijetiti da su me izgubili i da će se 
vratiti po mene. I tako, dok sam ja sjedila, savladao me san i 
zaspala sam. Safvan ibni Muattal Sulemi, a zvani i Zekvani, 
išao je iza vojske. Krenuo je kada je nastupila večer. Došao je 
na mjesto gdje sam ja bila. Primijetio je crninu čovjeka kako 
spava. Približio mi se i prepoznao da sam to ja, jer me je 
poznavao i vidio prije nego što je propisan hidžab. Probudila 
sam se kada je on uzviknuo: 'Allahovi smo, Allahu se 
vraćamo' — i kada me je prepoznao, prekrila sam tada lice 
svojim džilbabom. Tako mi Allaha, sa mnom nije progovorio 
ni jednu riječ niti sam od njega čula išta do: 'Allahovi smo, 
Allahu se vraćamo'. Sišao je i naveo svoju devu da klekne, 
nagazio na njene prednje noge i ja sam je uzjahala. Tako je on 
išao vodeći tu devu na kojoj sam ja bila dok nismo stigli 
vojsku, a to je bilo u Marisinu gdje su odsjeli. Aiša ovdje 
dodaje - , prenosi Zuhri: Stradao je zbog mene ko je stradao, 
a onaj koji je počinio najveći grijeh bio je Abdullah ibni Ubej 
ibni Selul. Došli smo u Medinu i ja sam bila bolesna puni 

mjesec dana. Ljudi su govorili razne potvore, a ja nisam ništa 
znala. Mene je bolilo što nisam primjećivala kod Božijeg 
Poslanika (alejhi's-selam) onu prijatnost koju je on iskazivao 
prema meni kada sam se na nešto tužila, nego bi samo ušao, 
nazvao selam i upitao: 'Kako je bolesnica', a onda se vratio. 
To me je mučilo. Nisam saznala za ovo zlo sve dok se nisam 
podigla. Tada smo ja i Umi Mistah izašle i išle prema Manasi, 
a to je mjesto gdje smo vršili nuždu. Tamo smo izlazili samo 
od noći do noći. Bilo je to prije nego što su podignuti zahodi. 
Kod ovoga smo se ponašali kao i ostali Arapi odlazeći prema 
Gaitu. Išli smo tako ja i Ummi Mistah, a ona je kćerka Ebu 
Rehma ibni Muttaliba ibni Abdimenafa, njena majka je bila 
kćerka Sahra ibni Amira, tetka Ebi Bekra Siddika (neka je 
Allah zadovoljan njime), njena kćerka je Mistah ibni Esase 
ibni Abbad ibni Abdulmuttalib. Kad smo završili to što smo 
htjeli, išli smo. Mistah posrnu u svojoj haljini i reče: 'Da Bog 
da propao Mistah'. Ja sam je upitala. 'Zašto si to tako loše 
rekla: Zar psuješ čovjeka koji je učestvovao u borbi na 
Bedru?' A ona odgovori: 'O, žalosna! Zar ti nisi čula šta je on 
rekao?' - Upitala sam je: 'A šta je rekao?' - Ona mi je tada 
prenijela riječi onih koji su iznosili potvoru. Moja bolest se 
pogoršala i, kad sam se vratila kući, ušao mi je u sobu 
Poslanik (alejhi's-selam) i upita: 'Kako je bolesnica?' Zamolila 
sam ga: 'Dozvoli mi da posjetim roditelje!' — Htjela sam tada 
da se raspitam o ovome preko njih. On mi je dozvolio i otišla 
sam roditeljima. Tada sam upitala majku: 'Majko, o čemu to 

ljudi govore?' - Ona odgovori: 'Kćerko, nemoj da ti to pada 
teško, jer, Bogami, rijetko je kada bila neka žena draga kod 
nekog čovjeka a da drugi nisu pretjerali nanoseći joj štetu.' - 
Tada sam rekla: 'Subhanallah! Ljudi govore o tome!?' - Ona 
potvrdi. Tada sam počela plakati i cijelu noć sam proplakala 
tako da mi je i suza nedostajalo, a ni trepnula nisam. Osvanula 
sam tako plačući. Poslanik (alejhi's-selam) pozvao je tada 
AJiju ibni Ebi Taliba i Usamu ibni Zejda (Bog bio zadovoljan 
njima), kada je usporila Objava, da se konsultira s njima o 
razvodu sa svojom suprugom. — Aiša dalje prenosi da mu je 
Usame kazao šta zna o čistoti i nevinosti njegove supruge i 
šta zna koliko je njemu porodica Poslanikova draga. Usama 
kaže: 'Oni su tvoji, Ja, Resulallah, i ja o toj porodici znam sve 
najbolje', a Alija ibni Ebi Talib kaže: 'Allahov Poslaniče, zašto 
da ti bude teško kad žena ima mnogo, osim te žene! Pitaj 
djevojku koja ih služi da ti kaže!' Božiji Poslanik (alejhi's- 
selam) pozvao je, kaže Aiša, djevojku Beriru 83 i upitao je: 
'Berira, jesi li ti primijetila kod Aiše šta u šta sumnjaš?' 'Ne, 
tako mi Onoga ko te je poslao kao Poslanika', odgovori 
Berira, 'ništa nisam primijetila, ništa što bi zasluživalo ukor. 
Više od toga što je ona mlado čeljade, zaspi pored tijesta što 
ga sprema pa dođu ovce i pojedu tijesto.' Aiša prenosi da je 
toga dana Poslanik (alejhi's-selam) ustao i tražio izvinjenje od 

83 Imam-i Semsuddin Ebu AbdiJah ibni Kajjim el-Dževzijje provjeravao jeko je 
ova djevojka koja je pitana i kaže da to nije bila Berira jer je Beriri data sloboda 
mnogo kasnije iza ovog događaja, i da je Imam-i Alija rekao: "Pitaj tu djevojku 
da ti kaže o tome." - I neki prenosioci su mislili da je to bila Berira i tako su ovu 
djevojku prozvali ovim imenom. 

Abdullaha ibni Ubejja ibni Selula sa minbera riječima: 'Ko me 
može ispričati od čovjeka čija je pakost zadesila moju kuću. 
Boga mi, ja znam o svojima sve najbolje. - Govorili su o 
čovjeku o kome ja znam sve najbolje. U moju kuću ulazio bi 
samo sa mnom. Tada ustaje Sead ibni Muaz 84 (Bog mu se 
smilovao) i dodaje: 'Allahov Poslaniče, ja ću te oprati, tako mi 
Boga! Ako on bude iz plemena Evs, mi ćemo ga ubiti, a ako 
bude neko od naše braće iz plemena Hazredž, naredi nam i 
mi ćemo to učiniti i s njim.' - Tada ustaje Sead ibni Ubade 
(Bog bio zadovoljan njime), a on je predstavnik plemena 
Hazredž, a bio je veoma čestit čovjek, ali ga ipak tom 
prilikom uzbudi fanatizam, i reče Seadu ibni Muazu: ?Nije 
istina, tako mi Allaha, nećeš ga ubiti, niti si ti to u stanju! — 
Tada se podiže i Usjed ibni Hudajr (neka je Allah zadovoljan 
njime), a on je amidžić Seada ibni Muaza i veli Seadu ibni 
Ubadeu: 'Ne govoriš istinu, tako mi Allaha, mi ćemo njega 
zaista ubiti! Ti si licemjer i raspravljaš o licemjerima.' — Tada 
skoči Evs i Hazredž i zamalo što se ne pomlatiše, a 
Vjerovjesnik još bijaše na minberu. On ih je smirivao dok se 
nisu smirili, a onda siđe. - I taj dan sam plakala da se suze 
nisu sušile niti san na oči navukao. I slijedeće dvije noći sam 
preplakala, a nisam ni zaspala. Moji roditelji su bili kod mene. 

M U rivajetu Ibni Ishaka stoji da je i jedno i drugo rekao Usejd ibni Hudajr. Imami 
Dževzi ističe u svom djelu Zada mead da je Sead ibni Muaz bio već umro poslije 
borbe Beni Kurejza, a to je bilo prije nego što se dogodila ova potvora, a taj koji 
je to rekao, kako kažu, bio je Usejd ibni Hudajr. To ističe i Ibni Hazm koristeći pri 
tome kao dokaz verziju koju prenosi Ubejdullah ibni Abdillah ibni Utbe od Aiše u 
kojoj se uopće ne spominje Sead ibni Muaz. 

Plakala sam dvije noći i dan. Mislila sam da će mi plač 
pocijepati pluća. I dok su njih dvoje sjedili kod mene, a ja 
plakala, pojavi se jedna ensarijka i zamoli da uđe. Dozvolila 
sam joj. Sjela je i plakala sa mnom. I dok smo tako bili i 
plakali, uđe i Poslanik (alejhi's-selam), sjede, a nije se zadržao 
ni jednog časa kod mene otkako je počela priča o meni. Ni 
njemu nije stizala Objava o meni puni mjesec dana. Sjedajući, 
donese Šehadet i dodade:,'Čuo sam o tebi Aiša, to i to. Ako 
si nevina, Allah Uzvišeni će dokazati tvoju nevinost. A ako si 
počinila grijeh, traži oprosta od Allaha i pokaj se. Jer kada 
čovjek prizna svoj grijeh pa se pokaje, Allah će mu oprostiti.' 

— Kada je Poslanik (alejhi's-selam) završio svoje riječi, prestale 
su moje suze. Nisam osjetila poslije toga ni jednu kap suze. 
Tada sam rekla ocu: 'Odgovori umjesto mene Poslaniku 
(alejhi's-selam) na ono što on kaže,' a otac će, kaže Aiša: 
Allaha mi, ja ne znam šta da kažem Poslaniku (alejhi's-selam).' 

— Obratila sam se tada svojoj majci i njoj rekla: 'Odgovori ti 
umjesto mene Allahovu Poslaniku,' i ona reče kao i otac: 
'Bogami, ne znam šta da kažem Poslaniku (alejhi's-selam),' - 
Aiša dodaje na to: Ja sam tada bila mlada. Nisam mnogo 
poznavala Kur'an, pa sam im prigovorila. Ja, tako mi Boga, 
znam da ste vi čuli šta ljudi govore. To što oni govore ustalilo 
se u vama i vi im to vjerujete. Kad bih ja vama sada rekla da 
sam nevina, vi mi to ne bi povjerovali, a kad bih vam priznala 
to, Allah opet zna da sam ja nevina. Vjeruj mi, ovo što se 
desilo ja vam ne mogu ništa drugo reći nego kao što je rekao 

otac Jusufov: I ja se neću jadati, od Allaha ja tražim pomoć 
protiv onoga što vi iznosite (12/18), zatim sam se okrenula i 
legla u svoju postelju. Znala sam tada, Bogami, da sam nevina 
i da će Allah dokazati tu moju nevinost. Međutim, ja nisam ni 
pomišljala da bi došlo do toga da Allah uputi objavu o ovom 
mom pitanju, a ovo moje pitanje bilo je tako sićušno da Allah 
govori o meni, ali sam se nadala da će Božiji Poslanik vidjeti 
u snu san kojim će me Allah proglasiti nevinom. Tako mi 
Boga, Vjerovjesnik nije bio ni napustio ovaj sastanak niti je 
iko od ukućana izašao kad Allah (Uzvišeni) objavi svome 
Poslaniku (alejhi's-selam) i odstrani od njega tu veliku nevolju 
i muku. Poslanik se smješkao i prvo što mi je rekao bilo je: 
Aiša, zahvali Uzvišenom Allahu, On te je već proglasio 
nevinom.' - Majka mi je tada rekla: 'Ustani prema Poslaniku 
(alejhi's-selam),' - Bogami, ne ustajem prema njemu, nego 
zahvaljujem samo Allahu, On me oslobodio potvore i 
potvrdio da sam nevina. — Tada je objavljeno: Među vama je 
bilo onih koji su iznosili potvoru... (24/11) itd. do 
dvadesetog ajeta. Kada je Allah objavio ove ajete o mojoj 
nevinosti, Ebu Bekr (neka je Allah zadovoljan njime), reče (a 
duže vremena izdržavao je Mistaha ibni Esasu, jer je bio 
njegov bližnji, a i siromah): Tako mi Allaha, neću više davati 
Mistahu nikada ništa nakon što je Aiši (Allah joj se smilovao) 
to rekao.' - Tada je objavljeno i ovo: Neka se čestiti i imućni 
među vama ne zaklinju da više neće pomagati rođake i 
siromahe...AAllahpraštaisamilostanje (24/22). Na to reče 

Ebu Bekr (Bog bio zadovoljan njime): 'Tako mi Boga, volim 
da mi Allah oprosti,' i nastavio je izdržavati Mistaha i davati 
ono što je i ranije davao. Ovo je popratio riječima: 'Bogami, 
neću ga nikada lišiti ovoga izdržavanja.' Aiša (Bog joj se 
smilovao) nastavlja: "Poslanik (alejhi's-selam) pitao je 
Zejnebu, kćerku Džahša, o meni: 'Zejnebo, šta ti znaš i šta si 
vidjela?' — Zejneba odgovara: 'Božiji Poslaniče, čuvaj svoj 
sluh i vid! Poslaniče, o njoj znam sve najbolje.' — Ova Zejneba 
je vodila brigu zajedno sa mnom o suprugama Vjerovjesnika 
(alejhi's-selam) i bila je veoma bogobojazna. Aiša nastavlja da 
je njena sestra Himna zbog nje smutnju pravila i stradala je 
zajedno sa onima koji su potvoru iznijeli. 85 

Ovako su Poslanik (alejhi's-selam) i njegova kuća, Ebu 
Bekr (neka je Allah zadovoljan njime) i njegova kuća, Safvan 
ibni Muattal i svi muslimani preživljavali ovaj mjesec u mučnoj 
atmosferi, živjeli su u toj jako složenoj i bolnoj situaciji zbog 
potvore zbog koje su objavljeni ovi ajeti. 

Čovjek se ne snalazi pred ovom groznom slikom zbog 
tog bolnog perioda u životu Poslanika (alejhi's-selam), zbog 
tih strašnih bolova koji su šireni a vezani za Aišu, njegovu 
suprugu, njemu tako blisku, koja je bila mlada, tek u šesnaestoj 
godini, u dobu kada je čovjek veoma osjetljiv i nježan. 

Ovo je ta Aiša, čista i nevina u svojoj čistoti, svijetle 
savjesti, čistog poimanja, eto, ona je ta na koju je bačena 

85 lbni Šihab iznosi: "Ovim se završava kazivanje ovoj grupi. To donose Muslim i 
Buhari u svojim Sahihima prenoseći od Zuhrija. To prenosi i Ibni Ishak od Zuhrija 
sa veoma malom razlikom." 

potvora i to na ono što je najčasnije kod čovjeka, povrijeđena 
je čast, a ona kćerka Ebu Bekra, kćerka u naponu razvoja 
čistog života, a potvorena. Ona je supruga Muhammeda ibni 
Abdillaha, iz najuglednijeg vrha Beni Hašimovića, optužena 
u svojim obavezama, a ona draga, bliska tom velikom srcu. 
Zatim, povrijeđeno je i njeno vjerovanje, a ona muslimanka 
koja se razvija i raste u okrilju islama, i to od prvog časa od 
kada je otvorila oči i pogledala u život, ona, supruga Allahova 
Poslanika (alejhi's-selam). 

Eto, ona je potvorena, a ona nevina, ne osjeća ništa, ne 
očekuje ništa, ne pronalazi ništa što bi potvrdilo da je nevina, 
da to što se nada od Uzvišenog Allaha, očekuje da vidi kako 
Vjerovjesnik sanja da je ona nevina i da nema ništa sa onim 
zbog čega je potvorena. Objava sporo stiže, zbog Allahove 
mudrosti, stiže tek poslije mjesec dana, a ona u ovakvom 
paklu. 

Teško njoj! Kako li se osjetila Aiša kada je bila iznenađena 
viješću koju je prenijela Ummu Mistah, ona kojoj je prijetila 
bolest i vrućica dok govori svojoj majci u žalosti: „Subhanallah" 
Narod priča o tome?" U jednoj drugoj verziji stoji da je Aiša 
pitala. „Otac je saznao za to?" A majka joj je na to odgovorila: 
„Da, saznao je!" Ona dalje pita: „A i Božiji Poslanik (alejhi's- 
selam) saznao je?" Majka joj ponovo odgovara: „Da, saznao 
je!" 

Teško njoj! Poslanik (alejhi's-selam) i njen Vjerovjesnik u 
koga ona čvrsto vjeruje, i njen suprug koga ona žarko voli, da 

joj on kaže: „Eto, čuo sam da se o tebi govori to i to, pa ako 
si nevina, Allah će te proglasiti nevinom, a ako si pogriješila, 
zatraži oprost od Allahai pokaj Mu se, jer čovjeku, kada prizna 
grijeh i pokaje se, Allah oprašta." Shvata Aiša da i on sumnja 
u nju, nije uvjeren u njenu nevinost, ali je i ne optužuje. O 
tome mu njegov Gospodar do sada nije objavio ništa, nije mu 
otkrio ni da je nevina, a što On najbolje zna, a Poslanik ne 
može da potvrdi ni to, ni to. Smjenjuju se noći i jutra, a ona 
optužena u tom velikom srcu koje nju voli. Ona koja mu je 
bila najdraža među ostalim suprugama. 

Tu je i Ebu Bekr Siddik, dostojanstveni, osjetljivi i veoma 
cijenjeni čovjek, pa i njega ugriza bol, i on je pogođen zbog 
svoje kćerke, supruge Muhammeda, njegovog najdražeg 
saputnika, njegovog Poslanika u koga on vjeruje, potvrđuje 
njegovo djelo, kako to samo srce može potvrditi, i za to 
svoje vjerovanje on ne traži nikakav spoljašnji dokaz. Taj bol 
prepunio je njegovo srce, a on tako strpljiv, savlađuje se nad tim 
bolom i kaže: „Bogami, za ovako nešto nismo bili potvoreni ni 
u predislamskom periodu, pa zar da budemo time zadovoljni 
u vrijeme islama!" To su riječi koje u sebi nose gorčinu. One 
su teško podnošljive tako da, kada mu je njegova bolesna i 
namučena kćerka rekla: „Odgovori Poslaniku (alejhi's-selam), 
umjesto mene", on odgovara u punoj gorčini: „Bogami, ne 
znam šta da kažem Allahovu Poslaniku (alejhi's-selam)!" 

Umu Ruman, supruga Siddika (neka je Allah zadovoljan 
njime), posmatra pred sobom svoju bolnu kćerku koja plače 

tako jako da je mislila da će isplakati čak i svoja pluća, pa 
joj kaže tješeći je: „Kćerkice, ne uzimaj sebi ovo tako teško, 
tako mi Boga, malo je koja žena potpuno svijetla u očima 
čovjeka koji je voli. Ljudi u tome pregone, a one trpe. Ovo će 
proći." Aiša na to majci reče: „Razgovaraj ri umjesto mene sa 
Poslanikom (alejhi's-selam)," a ona joj odgovara istim riječima 
kao što je odgovorio i njen muž: „Bogami, ne znam šta da 
kažem Poslaniku (alejhi's-selam)." 

Čovjek musliman, čestit, dobar, borac na AUahovu putu, 
Safvan ibni Muattal, bio je potvoren za nevjerstvo svome 
Poslaniku u vezi sa Poslanikovom suprugom. To je i povreda 
njegovog vjerovanja - islama, njegova povjerenja, njegove 
časti, njegove suzdrži jivosti i svega onoga čime se ashab 
ponosi, a on, Safvan, potpuno nevin. Bio je iznenađen teškom 
optužbom da ni sam nije mogao tako nešto pomisliti, pa je 
uzviknuo: „Subhanallah! Bogami, nikad nisam otkrio pleća 
neke žene!" A zna se da je potvoru proširio Hassan ibni Sabit. 
Safvan ne može da se uzdrži, a da mu glavu ne odrubi, da mu 
se ne osveti i ne natjera se da podigne mač na muslimana, ali 
se ipak uzdrži dok bol prelazi njegovu moć, a ne može da se 
uzdrži zbog nanijete rane. 

Kad, eto, Poslanik (alejhi's-selam), a on je Božiji Poslanik i 
na čelu Hašimovića, eto, i na njegovu kuću bačena je optužba. 
Na koga? Na Aišu koja je poklonila svoje srce kao kćerka, kao 
supruga, kao draga. Eto, bačena je ljaga i na nju i na njenu 
čistotu, a to je čistota iz koje izbijaju čistote. Eto, i ona je 

potvorena usprkos zaštite njene čestitosti. Ovaj je povrijedio 
i čast njene majke, bacio optužbu na sve što Allah štiti i koga 
štiti, bacio je optužbu na Poslanika zaštićenog od svih zala. 

Eto, to je Poslanik (alejhi's-selam) koga pogađa sve ono 
čime se optužuje Aiša (Bog joj se smilovao), sve što povređuje 
i njegovu čast i njegovo srce i poslanstvo, povređuje sve ono 
na što se ponosi jedan Arap i čime se ponosi Vjerovjesnik. 
Eto, on je optužen za sve ovo. O tome govore ljudi u Medini 
cio mjesec. On ne može da spriječi i obuzda to. Allah hoće, 
radi neke mudrosti, da dopusti da ovo kruži cijeli mjesec dana, 
a da se o tome ništa ne objavi. Muhammed je čovjek, pati 
od svega od čega pati svaki drugi čovjek u ovakvoj bolnoj 
situaciji, pati od sramote, pati zbog bolnog srca, pati iznad 
svega zbog divlje nesanice, pati zbog neobasjavanja Allahova 
svjetla, a što je bio ranije običaj kada mu je Allah rasvjetljavao 
put. Sumnja se uvukla u njegovo srce mada postoje brojni 
dokazi o nevinosti njegove čeljadi. Međutim, on se ne može 
s time pomiriti jer izmišljotine i laži kruže gradom, a njegovo 
ljudsko srce voli svoju mladu suprugu. To ga muči i izaziva 
sumnju. On ne može da otjera tu sumnju, jer je konačno i on 
čovjek, i u njemu djeluju ljudske reakcije, jer nijedan muž ne 
dozvoljava da mu se neko miješa u postelju. Sto se više sumnja 
ustaljuje u srcu, to sve više dostiže vrhunac, postaje mu teško 
iščupati tu sumnju bez jasnog dokaza. 

Eto, to mu postaje nesnošljivo i on šalje po Usamu ibni 
Zejda, čovjeka bližnjega i najdražega, i poziva Aliju ibni Ebi 

Taliba, amidžića i svoga oslonca, da se konsultira s njima o 
ovom slučaju, Alija potiče iz poroda Muhammedova, on je 
strog kod procjene situacije ovog slučaja, jako ga se i bolno 
dojmilo to što bol i nemir cijede srce Muhammedovo, srce 
njegova amidžića i njegova staratelja. On ističe da će mu 
Allah sve to olakšati, ali i pored toga ukazuje da se strpi na 
ovom što se dešava, da bi umirio srce Allahovog Poslanika i 
da ustraje na odluci. Međutim, Usame spoznaje kakvo je srce 
Poslanika (alejhi's-selam), kako žarko voli Aišu i kako bi bila 
teška svaka pomisao na razvod. On ukazuje na čistotu supruge 
Vjero vjesnika, koliko je njemu poznato, i ističe laži onih koji 
lažu i izmišljaju. 

Poslanik (alejhi's-selam) je nestrpljiv, uznemiren kao i 
svi drugi ljudi, traži oslonca u riječima Usame i svjedočenje 
djevojke koja je tada služila da potvrdi i osnaži ono s čime 
bi se suočio sa ljudima u džamiji i tražio kako da skine ljagu 
onih koji su mu povrijedili čast i ponos i bacili optužbu na 
njegovu suprugu, bacili ljagu na najodanijeg muslimana o 
kome niko ne zna bilo šta što bi moglo biti loše. Pa nek se 
objasne međusobno predstavnici plemena Evsa i Hazredža 
zbog ovoga što se desilo u džamiji Allahova Poslanika (alejhi's- 
selam) i u njegovu prisustvu, neka sve to kažu u atmosferi 
koja je dominirala u muslimanskom društvu u ovom čudnom 
periodu, u atmosferi koja je povrijedila svetost rukovodstva i 
duboko se urezala u dušu Poslanika (alejhi's-selam), a svjetlo 
koje ga je po običaju podržavalo prestalo je da rasvjetljava put, 

tako da on ide Aiši sam da joj kaže o čemu govore ljudi i baš 
od nje traži sigurno i smirujuće objašnjenje. 

Kada bolovi dosegoše vrhunac na ovaj način, tada mu 
se Allah smilova i objavi u Kur'anu vijest o nevinosti iskrene 
i čiste Aiše, vijest o nevinosti čiste i visoke kuće poslanstva, 
otkriva licemjere koji su prenosili ovu izmišljotinu i potvoru 
i ocrtava pravi smjer muslimanskom društvu u momentima 
suočavanja sa sličnim i ovako velikim i značajnim pitanjem. 

Aiša je rekla za Kur'an koji govori o ovom njenom 
pitanju: „Znala sam tada, Bogami, da sam nevina i da će Allah 
dokazati tu moju nevinost. Međutim, ja nisam ni pomišljala da 
bi došlo do Objave, da je Allah uputi o ovom mom pitanju, a 
ovo moje pitanje bilo je tako sićušno da Allah govori o meni, 

ovom pitanju, ali sam se nadala da će Božiji Poslanik vidjeti 
u snu san kojim će me Allah proglasiti nevinom!" 

Ovo pitanje, što se da primjetiti iz samog izlaganja, nije 
bilo vezano samo za Aišu (Bog joj se smilovao) niti je bilo 
ograničeno na njenu osobu. Pitanje je prelazilo ličnost Aiše 

1 obuhvatalo i ličnost Poslanika (alejhi's-selam) i njegovu 
tadašnju ulogu u muslimanskom društvu, pa čak je doticalo i 
sponu i vezu između njegova Gospodara i njegova poslanstva 
u cjelini. Potvora nije bila bačena samo na Aišu nego je bila 
bačena i na vjeru ličnosti Poslanika, nosioca te vjere i njena 
graditelja. Zbog toga Kur'an razlučuje i objašnjava ovo 
izmišljeno pitanje i odbacuje ovu sračunatu spletku. Allah 
preuzima borbu koja je bila usmjerena protiv islama i Poslanika 

Allahove vjere. Kur'an otkriva veliku mudrost koja stoji iza 
toga, mudrost koju može znati samo Allah. 

Među vama je bilo onih koji su iznosili potvoru.Vi ne 
smatrajte to nekim zlom po vas; ne, to je dobro po vas. Svaki 
od njih biće kažnjen prema grijehu koji je zaslužio, a onoga 
od njih koji je to najviše činio čeka patnja velika (24/ 1 1). 

Ovdje se ne radi o jednoj ili više osoba, nego o cijeloj 
grupi koja je imala jedan te isti cilj. To nije bio samo Abdullah 
ibni Ubejj ibni Selul, koji je pokrenuo ovu potvoru, nego je on 
predvodio tu grupu. On predstavlja grupu Jevreja ili licemjera 
koji nisu bili spremni i moćni da javno povedu borbu protiv 
islama, pa su se skrili iza zavjese islama, da bi tako potajno 
spletkarili protiv Allahove vjere. Pitanje ove potvore bila je 
ubilačka spletka, jer su se tome priklonili i neki muslimani 
uplovivši u vode potvore, poput Himme kćerke Džahša, 
Hassana ibni Sabita i Mistaha ibni Esase. Princip tih mjera koje 
je činila ta grupa, a koje je predvodio ibni Selul, bio je krajnja 
opreznost pri spletkarenju kako se ne bi istkala i pojavila bilo 
koja osoba u ovom poduhvatu, kako ne bi postala javna, pa se, 
prema tome, ne bi mogla ni kazniti i podvrći odredbi hadda, 
određenoj kazni. Oni su to šapatom i skriveno prenosili 
između svojih prijatelja koji su zadovoljavali njihov kriterij i bili 
uz njih, ali ne javno. Ovaj postupak je izveden veoma vješto 
tako da je i to ružno djelo potresalo Medinu cijeli mjesec, da 
su jezici iz sredine najčistijih i najbogobojaznijih porodica to 
prenosili. 

U kontekstu se prelazi na objašnjenje te činjenice da bi se 
otkrila ozbiljnost ovog događaja, dubina njegova korijena i sve 
ono što stoji iza toga i što čini grupa koja spletkari protiv islama 
i muslimana jako smišljenom i veoma opakom spletkom. 

Ubrzo dolazi do smirenja muslimana nakon otkrića ove 
spletke: 

Vi ne smatrajte to nekim zlom po vas; ne, to je dobro po 

vas (24/11). 

Dobro! Ono otkriva spletkaroše protiv islama i spletke 
uperene protiv ličnosti Poslanika (alejhi's-selam) i njegove 
porodice, otkriva muslimanskom društvu da je zabranio 
potvarari i da je potrebno kazniti haddom sve one koji potvaraju. 
To je propisao Allah! Istovremeno, ovo otkriva i objašnjava 
dalekosežnost opasnosti koja pogađa muslimansku zajednicu, 
posebno ako bi bilo dopušteno da se potvaraju čestite i poštene 
vjernice. Tada se ne bi zadržavalo na tome nego bi se nastavilo 
sa povredom najuzvišenijih i najplemenitijh mjesta, proteklo 
bi se i na ono što je najvažnije, uništavalo bi sve ono što štiti 
društvo, uništilo bi sve to bez ikakva uzdržavanja u napadu i 
bez ikakva stida. 

Da, to je dobro da bi Allah otkrio i ukazao muslimanskoj 
zajednici, na ovaj način, na pravi smjer i metod, kako se suočiti 
sa ovako velikim opasnostima. 

Što se tiče bolova koje su pretrpjeli Poslanik (alejhi's- 
selam) i njegova porodica, koje je pretrpjela cjelokupna 

muslimanska zajednica, pa to je bilo nužno da se dogodi kao 
cijena za iskustvo i porez na iskušenje. 

Oni koji su se upustili u potvoru, svaki od njih će dobiti 
kaznu koliko je i zgriješio: Svaki od njih bit će kažnjen prema 
grijehu koji je zaslužio (24/11). Svaki od njih imat će lošu 
posljedicu kod Allaha. O, kako je to ružno što su oni zaslužili! 
to je grijeh za kojeg će oni biti kažnjeni još za života na ovom 
svijetu, a i u životu na onom svijetu. A onoga od njih kojij eto 
najviše činio čeka patnja velika (24/11). Dio njegove patnje 
odgovara njegovom velikom grijehu. 

A onaj od njih, koji je to najviše činio, koji je vodio čitav 
napad i koji je najviše jada prouzrokovao bio je Abdullah 
ibni Ubejj ibni Selul, predstavnik licemjera i nosilac zastave 
spletkarenja. On je znao kako da nanese udarac, ali ga je 
Allah u tome spriječio. Allah je zaštitnik vjere, zaštitnik Svoga 
Poslanika i čuvar muslimanske zajednice. Prenosi se da je 
Ibni Ubejj ibni Selul rekao: ,,U momentu kada je Safvan ibni 
Muattal vodio devu sa nosiljkom Aiše, ovaj Ibni Selul u grupi 
svojih sunarodnika upita: 'Ko je ovo?' Neki odgovoriše: Aiša 
(neka je Allah zadovoljan njome).' Na to on dodade: 'Boga mi, 
niti se ona sačuvala od njega niti on od nje,' i nastavlja, 'žena 
vašeg Poslanika prespavala sa tuđim čovjekom sve do zore, a 
onda on dolazi i vodi je na devi.' 

To su bile grozne glasine koje su se vrlo brzo širile. Glasine 
je prenosila grupa licemjera skriveno i potajno. Ta loša vijest 
i loše glasine prenosile su se Medinom, glasine koje su bile 

nevjerovatne, glasine koje su odbijali bližnji, glasine koje su 
prenosili i muslimani koji nisu dovoljno kritični, tako da je ovaj 
slučaj postao tema razgovora cio mjesec. To je strašna potvora 
koja je trebala da iščezne i da nestane od prvog momenta. 

Čovjek se zaista zbunjuje, čak i danas, kako je moguće 
da se u atmosferi muslimanskog društva, tada, širi izbačena 
potvora poput ove, da se prenose ovakva strašna djela u 
društvu ove zajednice, da ta nedjela izazivaju strašne bolove 
među najčasnijim i najčistijim osobama uopće. 

Vjerovjesnik (alejhi's-selam) i muslimansko društvo vodili 
su tada borbu, vodio je tu borbu islam, borbu, možda, najveću 
koju je ikada vodio Poslanik (alejhi's-selam) iz koje je izašao 
kao pobjednik, kao čovjek koji savlađuje svoje velike bolove, 
kao čovjek koji čuva svoje dostojanstvo, veličinu svoga srca 
i značaj strpljenja. Od njega nije potekla ni jedna riječ koja 
bi ukazivala na iščeznuće strpljenja i mogućnosti podnošenja 
situacije, a bolovi koji su se tada umiješali možda su bili najveći 
bolovi koje je Poslanik (alejhi's-selam) ikada pretrpio u svome 
životu i najveća opasnost islamu koji je islam u svojoj historiji 
bio izložen. 

Međutim, da je svaki musliman tada konsultovao svoje 
srce, sam bi donio sud; da se zadržao na logici prirode, sam 
bi bio upućen, jer Časni Kur'an usmjerava muslimane na ovaj 
program i metod kod suočavanja sa složenim pitanjima s 
obzirom da je Kur'an i prvo mjerilo u donošenju mjerodavnog 
suda o tome. 

Zašto, čim ste to čuli, nisu vjernici i vjernice jedni o 
drugima dobro pomislili i rekli: „Ovo je očita potvora! " 

(24/12) 

Da, ovo je bilo preče i bolje, bilo bolje da vjernici i vjernice 
misle o sebi dobro i pozitivno, da ne padaju i ne bacaju se 
sami u sličan šljam, da o čestitoj ženi njihova Vjerovjesnika, o 
njihovu saborcu i bratu pomisle da su i oni njihovi, da požele 
svako dobro i njima, jer sve što ne dolikuje njima, ne dolikuje 
ni supruzi Poslanika (alejhi's-selam), ne dolikuje ni njegovu 
saborcu, o kome se zna sve najbolje. Ovako je uradio Ebu 
Ejjub Halid ibni Zejd Ensari i njegova supruga (neka je 
Allah zadovoljan njima), kako prenosi Imam-i Muhammed 
ibni Ishak koji kaže: „Ebu Ejjubu reče njegova supruga: 
'Ebu Ejube, nisi li ti čuo što govore ljudi o Aiši (Bog joj se 
smilovao)?' 'Da, čuo sam', odgovori Ebu Ejjub, 'ali to je laž'. 
Da li bi ti to uradila, Umi Ejjub', pita Ebu Ejjub? 'Ne, tako mi 
Boga,' odgovara Umi Ejub, 'ne bih nikada.' Na to Ebu Ejub 
kaže: 'Pa, Aiša je, Bogami, bolja od tebe.' Imam-i Mahmud 
ibni Omer Zemahšerija prenosi u svom tefsiru El-Kefšaf da 
je Ebu Ejjub Ensari rekao svojoj supruzi Umi Ejjub: „Zar ne 
vidiš šta se govori? Sta misliš o tome? A ona odgovori: „Da 
si ti bio umjesto Safvana, da li bi ti pomislio da povrijediš 
čast Poslanika (alejhi's-selam) i da uradiš takvo zlo?" Ebu 
Ejjub odgovara: „Ne." Na to će Ummi Ejjub: „Da sam ja bila 
umjesto Aiše (neka je Allah zadovoljan njome), nikada ne bih 
iznevjerila Poslanika (alejhi's-selam), a Aiša je bolja od mene, 
a Safvan bolji od tebe." 

I jedno i drugo kazivanje ukazuju da su se neki muslimani 
oslonili sami na sebe i donijeli sud na osnovu osjećaja u 
srcu i odbacili svaku mogućnost da se takvo nešto dogodi 
što su pripisivali Aiši i jednom muslimanu, odstranili svaku 
mogućnost griješenja prema Allahu, prevare svoga Poslanika 
i degeneriranja i padanja u kaljužu razvrata zbog same sumnje 
koja ne zaslužuje da se govori o njoj. 

Ovo je prva mjera u programu koji Kur'an propisuje kako 
da se čovjek suoči sa sLičnim pitanjima, a to je korak unutarnjeg 
dokaza baziranog na savjesti čovjeka. Što se tiče drugog koraka 
ili druge mjere, ona se ogleda u traženju vanjskog dokaza i 
realne potvrde. 

Zašto nisu četvoricu svjedoka doveli? A pošto svjedoke 
nisu doveli, oni su onda kod Allaha lažljivci (24/13). Ova 
nesaglediva potvora, koja je dotakla i najuzvišenije položaje, 
najčišće osobe, nije smjela proći ovako olahko a da se širi bez 
dokaza i objašnjenja. Nije smjelo biti da jezici ogovaraju i usta 
prenose bez svjedoka i dokaza. Zašto nisu četvoricu svjedoka 
doveli, a pošto to oni nisu učinili, onda znači da lažu, tretiraju 
se kao takvi kod Allaha, kod koga nema izmjene riječi i suda. 
Nema izmjene ni odluke. To je bila istinita, stalna i potvrđena 
greška od koje se oni ne mogu nikada oprati niti lišiti njene 
posljedice i kazne. 

Ovo su te dvije mjere, ti koraci; mjera koja traži da se 
pitanje izloži srcu i zatraži sud savjesti o tome. Drugi korak 
je potvrditi to vidljivim i jasnim dokazom. Ova dva koraka 

ili dvije mjere vjernici su zanemarili kod slučaja ove potvore 
i prepustili onima koji su vodili borbu protiv Resulullaha da 
potvoru iznose. To bi moglo biti pogubno da nije Allahove 
pažnje koja je obuhvatila muslimansku zajednicu i sačuvala je 
posljedica ovog velikog iskušenja. AUah upozorava vjernike da 
se nikada u tako nešto ne upuštaju poslije ove bolne lekcije. 

A da nije Allahove dobrote prema vama i milosti Njegove 
i na ovom i na onom svijetu, već bi vas stigla teška kazna zbog 
onoga u što ste se upustili (24/ 1 4) . 

AUah je ovim podučio muslimansku skupinu u razvoju, 
podučio u vidu stroge lekcije, dao muslimanima mogućnost da 
spoznaju Njegovu dobrotu i milost, a nije prepustio da osjete 
Njegovu kaznu i patnju, a to je djelo koje zaista zaslužuje veliku 
kaznu, kaznu koja odgovara kazni koju su oni prouzrokovali 
Poslaniku (alejhi's-selam), njegovoj supruzi, njegovom 
vjernom saputniku o kome se zna samo sve najbolje, kazni 
koja odgovara zlu koje se proširilo u muslimanskom društvu 
i dotaklo sve svetosti na kojima počiva život ovog društva, 
kazni koja odgovara ružnom djelu spletke koju je vodila grupa 
licemjera protiv vjere da bi je iz korijena iščupala u momentu 
kada se uzdrma povjerenje vjernika u njihova Gospodara, 
njihova Poslanika i pouzdanje u samog sebe tokom jednog 
mjeseca. To je bio cio mjesec pun nemira, uzbuđenja i bez 
ikakve sigurnosti. Međutim, Allahova dobrota stigla je ovu 
muslimansku skupinu koja se razvija, AlJah se smilovao njoj i 
obuhvatio sve griješnike nakon ove bolne pouke. 

Kur'an ocrtava sliku tog perioda u kojem su se izmakle 
uzde i povodci, iščezla sva mjerila, uzdrmale sve vrijednosti i 
nestali svi principi. 

Kad ste to jezicima svojim prepričavati stali i kad ste 
na sva usta govorili ono o čemu niste ništa znali, vi ste to 
sitnicom smatrali, ali je ono Allahu krupno (24/ 1 5) . 

To je slika koja odražava lahkomislenost i potcjenjivanje 
i gdje nema nimalo kritičnosti. To je slika koja je zahvatila 
najsloženija i najozbiljnija pitanja bez ikakva pregonjenja. 

Kad ste to jezicima svojim prepričavati stali (24/15) - 
prenoseći od usta do usta, bez razmišljanja, bez promišljanja, 
bez ispitivanja i posvećivanja pažnje, kao da su to riječi koje 
se ne dotiču sluha, nešto što ne ispunjava ljudske glave, nešto 
o čemu srca ne razmišljaju, i kad ste na sva usta govorili ono 
o čemu niste ništa znali (24/ 1 5) — govorili ste nesvjesno, ne 
razmišljajući niti srcem osjećajući, nego su to bile riječi koje 
su jednostavno usta izbacivala, koje se nisu smjestile u ljudskoj 
spoznaji, koje su usta izbacivala prije nego što su prošle kroz 
filter razuma. Vi ste to sitnicom smatrali (24/15) - i time 
povrijedili čast Poslanika, izazivali bol koja cijepa njegovo 
srce, srce njegove supruge i porodice. To su riječi kojima ste 
uprljali kuću Čestitoga koju ni u predislamsko vrijeme nisu 
prljali i potvarali, to su riječi kojima ste optuživali saborca i 
mudžahida na Allahovu Putu, to su riječi kojima ste dotakli 
nepogrešivost Poslanika (alejhi's-selam), njegovu sponu sa 
njegovim Gospodarom i zaštitu kojom ga je Allah štitio. Vi 

ste to sitnicom smatrali, ali je ono Allahu krupno (24/ 1 5). 
Sve ono što je kod Allaha veliko, to je sveto i uzvišeno, zbog 
toga se potresaju i brda, i tresu i Zemlja i nebesa. 

Trebalo je da se srca uplaše čim su čula tu vijest, da 
kritički postupe čim se progovorilo o tome, da odbace da 
je takvo nešto moglo biti predmet razgovora. Trebalo je da 
se srca okrenu prema Allahu, da ih oslobodi i liši da se tako 
nešto može i pomisliti na Njegova Vjerovjesnika. Trebalo 
je da se ovakva potvora daleko odbaci iz te čiste i plemenite 
atmosfere. 

Zašto niste, čim ste to čuli, rekli: „Ne dolikuje nam da 
o tome govorimo, hvaljen neka si Ti! To je velika potvora! 

"(24/16). 

Čim je ova vijest dotakla i doprla do srca i jako ih potresla, 
primijetila veličinu grijeha i grozotu koja je učinjena, tada 
pristiže upozorenje da se nikada ne ponovi nešto ovako 
grozno: 

Allah vam naređuje daviše nikad tako nešto ne ponovite, 
ako ste vjernici (24/ 1 7) . 

Allah vam naređuje — rečeno je stilom djelotvornog 
odgoja u najpovoljnijim uvjetima, da to čovjek čuje, pokori 
se i uzme u obzir termin koji ima smisao strogog upozorenja 
— da se nikada takvo nešto ne ponovi. Allah vam naređuje da 
više nikada takvo nešto ne ponovite (24/ 1 7) - uz objašnjenje 
vjerovanja, da se ljudi koriste tim savjetom i naređenjem ako 
ste vjernici (24/17). Ne može biti groznije djelo pokazano 

vjernicima od ovoga koje je razotkriveno. Njime su strogo 
upozoreni da tako nešto nikada ne ponove jer su oni vjernici. 

I Allah vam propise objašnjava (24/18) - kao što je to 
objašnjeno kod slučaja ove potvore i otkrivanja šta sve stoji 
iza te spletke i kakve su se greške i grijehovi o tome dogodili. 
A Allah sve zna i mudar je (24/17) - zna povode, namjere i 
ciljeve, zna šta kruži u srcima, zna puteve i smjerove hoda duša, 
On je Mudar u tretiranju ovih pitanja, njihova raspoređivanja, 
donošenja zakona i odredaba koje odgovaraju tim povodima. 

Poslije ovoga uslijedio je pogovor na kazivanje o potvori 
kakva su djela poslije toga uslijedila, upozorenje da se tako 
nešto ne dogodi, navodi se Allahova dobrota i Njegova 
milost, prijetnja onima koji potvaraju čestite, plemenite i 
nevine vjernice, kakvu im kaznu Allah na Sudnjem danu 
sprema, pored prečišćavanja i oslobođenja ljudskih duša od 
takvih postupaka i oslobođenja raznih zaokruženja na Zemlji, 
vraćanja ka čistoti i časti onako kao što je to predstavljeno 
u stavu Ebu Bekra (Bog bio zadovoljan njime) u odnosu na 
njegova rođaka Mistaha ibni Esasa koji je bio zaplovio u vode 
potvore sa ostalima koji su potvoru prenosili. 

One koji vole da se o vjernicima šire bestidne glasine 
čeka teška kazna i na ovom i na onom svijetu; Allah sve zna, a 
vi ne znate (24/ 1 9) . 

Oni koji potvaraju čestite i dobre žene, posebno oni koji 
se usuđuju da bace potvoru i na časnu porodicu Poslanika, 
oni rade i insistiraju da uzdrmaju povjerenje muslimanske 
zajednice i dobro, krijepost i čistotu, usuđuju se da lažno 

govore o razvratima i gnusnim djelima, i to putem nagovještaja 
da je razvrat raširen u tom društvu, usuđuju se da prenose 
takav razvrat u dušama ljudi da bi se to proširilo i u stvarnosti. 

Zbog svega toga opisani su oni koji potvaraju čestite i 
nevine žene da i oni žele i streme da prošire razvrat i među 
onima koji vjeruju. Zbog toga se njima prijeti bolnom kaznom 
i na ovom i na onom svijetu. 

Ovo je jedan vid odgojnog programa, jedan vid preventivnih 
mjera uspostavljenih na iskustvu ljudske duše i spoznaje, metod 
pročišćavanja njenih osjećaja i stremljenja. Poslije ovoga uslijedio 
je pogovor u riječima Uzvišenoga: Allah sve zna, a vi ne znate 
(24/19). Ko je taj koji zna bit ove duše do Onaj koji je nju 
stvorio? Ko je taj koji raspoređuje bit ovog bića do Onaj koji 
ga je stvorio? Ko je taj koji vidi sve pojavno i skriveno, ko je taj 
čijem znanju nije ništa nepoznato do Sveznajući, Obaviješteni. 

Po drugi put podsjećaju se muslimani na Allahovu dobrotu 
i milost učinjenu njima. 

A da nije Allahove dobrotepremavama i milosti Njegove 
i da Allah nije blagi milostiv (24/20)... 

Ovaj događaj zaista je velik. Ova greška je zaista ogromna 
i zlo koje je sadržano u toj grešci dostojno je da cjelokupnu 
muslimansku zajednicu zadesi kakvo zlo. Međutim, Allahova 
dobrota i Njegova milost, Njegovo sažaljenje i Njegova 
obazrivost je bilo ono što ih je sačuvalo tog zla. Na to Kur'an 
podsjeća muslimane više puta odgajajući ih na ovom velikom 
iskustvu koje obuhvata život muslimana. 

Kada muslimani shvate da bi ih to veliko zlo sve zadesilo 
da nije bilo Božije dobrote i Njegove milosti, onda bi shvatili 
da su slijedili korake šejtana, a nisu smjeli slijediti korake svoga 
neprijatelja i iskonskog neprijatelja svojih pradjedova. Time su 
upozoreni gdje ih vodi šejtan ovim strašnim zlom. 

vjernici, ne idite šejtanovim stopama! Onoga ko bude 
išao šejtanovim stopama on će na razvrat i odvratna djela 
navoditi. A da nije Allahove dobrote prema vama i milosti 
Njegove nijedan se od vas ne bi nikad od grijeha očistio; 
ali Allah čisti onoga koga On hoće. Allah sve čuje i sve zna 



To je prezirna slika gdje šejtan hodi, a vjernici slijede 
njegove korake, a bilo im je preče da napuste šejtana i krenu 
drugim, ne njegovim pesimističkim putem. To je slika koja 
zaslužuje osudu, slika koju izbjegava priroda svakog vjernika i 
zbog čega se njegova savjest i vizija potresaju. Ocrtavanje ove 
slike i suočavanje vjernika s njom izaziva u dušama muslimana 
budnost, opreznost i osjetljivost, jer onoga ko bude išao 
šejtanovim stopama on će na razvrat i odvratna djela navoditi 
(24/21). Kazivanje o ovoj potvori primjer je nečega što 
zaslužuje osudu, nečega čemu je šejtan poveo i vjernike koji 
su se upustili u tu potvoru. To je primjer jedinstven i grozan. 



uvijek izložen prljavštini osim kad ga stignu Allahova dobrota 
i Njegova milost, a to biva onda kada se vjernik usmjeri prema 
Allahu i slijedi Njegov Put. 



(24/21). 




je zaista slabašan, izložen raznim sklonostima, i 

Ada nije Allahove dobrote premavama i milosti Njegove, 
nijedan se odvas ne bi nikad od grijeha očistio; ali Allah čisti 
onoga koga On hoće (24/21). 

Allahovo svjetlo zrači u srcu čovjeka, čisti ga i pročišćava, 
jer da nije Allahove dobrote i Njegove milosti, niko ne bi bio 
od grijeha očišćen. Allah sve čuje i zna. On čisti onoga ko 
zaslužuje da bude očišćen, očisti onoga u kome vidi dobro i 
spremnost da čini dobro. Allah sve čuje i sve zna (24/21). 

Nakon spominjanja očišćenja i duhovnog pročišćavanja 

se nadaju Allahovu oprostu zbog grijeha kojeg su počinili. 

Neka se čestiti i imućni među vama ne zaklinju da više 
neće pomagati rođake i siromahe, i one koji su na Allahovu 
putu rodni kraj svoj napustili; neka im oproste i ne zamjere! 
Zar vama ne bi bilo drago da i vama Allah oprosti? A Allah 
prašta i samilostan je (24/22). 

Ovaj ajet objavljen je u vezi sa Ebu Bekrom (neka je Allah 
zadovoljan njime), a poslije objave o nevinosti Aiše. Ebu Bekr 
je saznao da je Mistah ibni Esase bio jedan od onih koji su 
zapali u prenošenje potvore, a ovaj Mistah je bio njegov 
rođak i jedan od siromašnih muhadžira. Ebu Bekr (Allah bio 
zadovoljan njime) izdržavao ga je, pa se zakleo da neće više 
nikada izdržavati Mistaha i davati mu pomoć. 

Ovaj ajet objavljen je da bi podsjetio Ebu Bekra i vjernike 
da su oni ti koji griješe, da oni vole da im Allah oprašta, a ako 
je tako, pa neka jedni druge tako i tretiraju, neka vole da im se 

oprašta i da se ne zaklinju da će odbiti činjenje dobra onima 
koji to zaslužuju pa makar ti kojima su oni davali bili griješnici 
i počinili neugodnosti. 

Ovdje nailazimo na visoki stepen snažno pročišćenih 
duša koje su očišćene svjetlom Allahovim, svjetlom koje zrači 
i u duši Ebu Bekra Siddika (neka je Allah zadovoljan njime), 
tog Ebu Bekra kojega je dotakla pričo potvori u dno njegove 
duše i koji je podnio gorčinu optužbe koja se odnosila i na 
njegovu kuću i na njegovo dostojanstvo. I čim je čuo Ebu 
Bekr poziv svoga Gospodara na oprost i čim je to inspirativno 
pitanje dotaklo njegovu savjest, zar vama ne bi bilo drago da i 
vama Allah oprosti (24/22), on se uzdigao iznad bolova, iznad 
osjećaja čovjeka, iznad logike sredine, tako da se njegova duša 
prozračila, zalepršala i ozarila Allahovim svjetlom. Osjetivši 
se tako, Ebu Bekr prihvata poziv Allaha sa smirenošću i 
iskreno, poprativši to riječima: „Tako mi Boga, i ja volim da 
mi Allah oprosti" i tako se on ponovo prihvata izdržavanja 
Mistaha kao što je i ranije činio, zaklinjući se: „Tako mi Allaha, 
nikada ga više neću lišiti toga." To je bila njegova zakletva na 
njegovu raniju zakletvu koja je glasila: „Tako mi Allaha, neću 
ga izdržavati niti ću mu išta ubuduće davati." 

Time je Allah skinuo i zbrisao bolove tog velikog srca, 
oprao prljavštinu kako bi ono ostalo vazda čisto, pročišćeno, 
očišćeno i izračeno ovim svjetlom. 

To je oprost na kojeg Allah podsjeća vjernike, ali to je 
oprost za onoga ko se pokaje grijeha potvaranja čestitih žena 
i širenja razvrata među onima koji vjeruju. Međutim, oni koji 
su bacili potvoru na čestite žene iz mržnje i insistiranja, kao 
što je to radio Ibni Ubejj, za njega nema tolerancije niti oprosta. 
Ako budu izbjegli kaznu na ovom svijetu, jer svjedoci to nisu 
potvrdili, Allahova kazna ih čega na onom svijetu. Toga dana 
neće biti potrebni svjedoci. 

Oni koji obijede čestite, bezazlene vjernice, neka 
budu prokleti na ovom i na onom svijetu; njih čeka patnja 
nesnosna (24/23). 

na Dan kada protiv njih budu svjedočili jezici njihovi, i 
ruke njihove, i noge njihove za ono što su radili (24/ 24). 

Tog Dana Allah će ih kazniti kaznom koju su zaslužili i 
oni će saznati daje Allah, doista, oličena istina (24/ 25). 

Ovaj izraz otjelovljuje grijeh ovih i njegovu grozotu. 
Izraz predstavlja potvoru nevinih čistih vjernica dok su one 
potpuno bezazlene i neoprezne na potvoru. One su nevine, 
smirene, ne osvrću se ni na što, jer nisu ni uradile nešto što 
traži opreznost. Ta potvora je veliki grijeh u kome se odražava 
grozota kao i mržnja. Zbog toga se ubrzava sa prokletstvom 
onih koji potvaraju, Allahovo prokletstvo na njih, zatim 
njihovo izgonjenje iz Allahove milosti i na ovom i na budućem 
svijetu, a onda se ocrtava i scena tog kažnjavanja na Dan kada 

protiv njih budu svjedočili jezici njihovi i ruke njihove, i 
noge njihove (24/24). Tada će jedni druge uistinu optuživati, 
jer su potvarali nevine i čiste vjernice. To će biti djelotvorna 
i odgovarajuća scena predočena na umjetnički skladan način 
kur'anskog izražavanja. 

Tog Dana Allah će ih kazniti kaznom koju su zaslužili 
(24/25) — kaznit će ih odgovarajućom kaznom, do u detalje 
obračunati, i kada će se uvjeriti u sve ono o čemu su tražili 
sumnju. Oni će saznati daje Allah, doista, oličena istina 
(24/25). 



* * * 

Razgovor o događaju potvore završava objašnjenjem 
Allahove pravde kod izbora kojeg je dao u prirodi i ostvario 
u realnom životu ljudi, a to je da se loše duše spajaju sa lošim 
dušama, a čestite osobe miješaju se sa čestitim osobama, na 
čemu i počivaju odnosi među supružnicima. Nije moguće da 
je Aiša (neka je Allah zadovoljan njome), bila onakva kao što 
su je potvorili, jer joj je dodijeljeno da bude najčistija osoba na 
licu ove Zemlje. 

Nevaljale žene su za nevaljale muškarce, a nevaljali 
muškarci su za nevaljale žene; čestite žene su za čestite 
muškarce, a čestiti muškarci za čestite žene. Oni nisu krivi 

za ono što o njima govore; njih čeka oprost i veliko obilje 

(24/26). 

Duša Poslanika (alejhi's-selam) neizmjerno je voljela Aišu 
i nije moguće da je Allah učini tako omiljenom svom Poslaniku 
koji je zaštićen ako nije bila potpuno čista žena koja zaslužuje 
ovu veliku pažnju i ljubav. 

To su oni čestiti i one čestite, oni nisu krivi za ono što o 
njima govore (24/26). Po svojoj prirodi i stvaranju, ništa od 
onog što im se prigovara njih ne optužuje. 

...njih čeka oprost i veliko obilje (24/26) — oprost i za 
grijehe koje su počinili, časna opskrba kao dokaz njihove 
plemenitosti i priznanja kod Allaha. 

S ovim prestaje kazivanje o ovoj potvori, a to je bio događaj 
kome je bila izložena cjelokupna muslimanska zajednica. Ona 
se smatra najvećim iskušenjem, jer je to bilo zaista teško 
iskušenje vezano za porodicu Poslanika, a Poslanik, koji je 
u zaštiti Allahovoj, mogao je imati u svojoj porodici i domu 
samo čisto i plemenito biće. Ovaj događaj Allah je učinio 
poukom, kako da se odgaja muslimansko društvo, da se 
pročisti, zaleprša i uzdigne visoko u horizonte svjedosti, kako 
je navedeno u suri En-Nur. 

